sagorsarker/bangla-wikipedia huggingface dataset:
বীণা মজুমদার

ড. বীণা মজুমদার (জন্ম: ২৮ মার্চ, ১৯২৭ - মৃত্যু: ৩০ মে, ২০১৩) কলকাতায় জন্মগ্রহণকারী বিশিষ্ট ভারতীয় মহিলা শিক্ষাবিদ, বামপন্থী কর্মী ও নারীবাদী ছিলেন। ভারতে নারীদের গবেষণায় অগ্রণী ভূমিকা পালন করেন। ভারতে নারী আন্দোলনে অন্যতম গুরুত্বপূর্ণ ব্যক্তিত্ব ছিলেন। প্রথম মহিলা শিক্ষাবিদ হিসেবে সক্রিয়তার পাশাপাশি নারী গবেষণায় পাণ্ডিত্যপূর্ণ ভূমিকা রাখেন। ভারতে নারীদের মর্যাদাবিষয়ক প্রথম কমিটির সচিবের দায়িত্ব পালন করেন। ১৯৭৪ সালে টুওয়ার্ডস ইকুয়ালিটি শীর্ষক প্রতিবেদনে দেশের নারীদের অবস্থার বিষয়ে তুলে ধরেন।
১৯৮০ সালে ভারতীয় সামাজিক বিজ্ঞান গবেষণা সংস্থার (আইসিএসএসআর) অধীনে প্রতিষ্ঠিত স্বায়ত্ত্বশাসিত সংস্থা সেন্টার ফর ওম্যানস ডেভেলপমেন্ট স্টাডিজের (সিডব্লিউডিএস) প্রতিষ্ঠাতা পরিচালক ছিলেন। দিল্লিভিত্তিক ওম্যানস ডেভেলপমেন্ট স্টাডিজ সেন্টারের জাতীয় গবেষণা অধ্যাপক হিসেবে মনোনীত হন।
বীণা মজুমদার কলকাতার মধ্যবিত্ত বাঙালি পরিবারে জন্মগ্রহণ করেন। তিন ভাই ও দুই বোনের মধ্যে তিনি সর্বকনিষ্ঠা ছিলেন। বাবা প্রকাশ মজুমদার পেশায় প্রকৌশলী ছিলেন। তার কাকা আর.সি. মজুমদার সুপ্রসিদ্ধ ইতিহাসবেত্তা ছিলেন। কলকাতার সেন্ট জোন্স ডাইওসিসান গার্লস হায়ার সেকেন্ডারি স্কুলে বিদ্যালয় জীবন পার করে বারাণসী হিন্দু বিশ্ববিদ্যালয়ের নিয়ন্ত্রণাধীন ওম্যানস কলেজে পড়াশোনা করেন। এরপর কলকাতা বিশ্ববিদ্যালয়ে অধীনে আশুতোষ কলেজে অধ্যয়ন করেন। সেখানে অবস্থানকালে আশুতোষ কলেজ গার্লস স্টুডেন্ট ইউনিয়নের সাধারণ সম্পাদক মনোনীত হন।
কলেজে থাকাকালীন রামা রাও কমিটির সমর্থনে সভা-সমাবেশ আয়োজন করেন। ঐ কমিটি উত্তরাধিকারের ক্ষেত্রে কন্যাদের সুযোগ-সুবিধা বৃদ্ধিকল্পে হিন্দু আইন সংস্কারের জন্য সুপারিশমালা প্রণয়ন করেছিল। ১৯৪৭ সালে ভারতের স্বাধীনতা লাভের অল্প কিছুদিন পর অক্সফোর্ডের সেন্ট হিউ কলেজে ভর্তি হন। ১৯৫১ সালে সেখান থেকে স্নাতক ডিগ্রী লাভ করেন। ১৯৬০ সালে অক্সফোর্ড বিশ্ববিদ্যালয়ে ফিরে আসেন ও সেখান থেকে ১৯৬২ সালে ডি.ফিল সম্পন্ন করেন।
১৯৫১ সালে পাটনা বিশ্ববিদ্যালয়ে রাষ্ট্রবিজ্ঞান বিষয়ের প্রভাষক হিসেবে বর্ণাঢ্যময় কর্মজীবন শুরু করেন। অল্প কিছুদিন পরই পাটনা বিশ্ববিদ্যালয় শিক্ষক সমিতির প্রথম সচিব হন। পরবর্তীতে বারহামপুর বিশ্ববিদ্যালয়ে শিক্ষকতা করেন। পরবর্তীকালে নয়াদিল্লিতে অবস্থিত বিশ্ববিদ্যালয় মঞ্জুরি কমিশন সচিবালয়ে শিক্ষা কর্মকর্তা হিসেবে যোগদান করেন।
এপ্রিল-ডিসেম্বর, ১৯৭০ সময়কালে ভারতের বিশ্ববিদ্যালয় শিক্ষা ও সামাজিক পরিবর্তন শীর্ষক গবেষণা প্রকল্পের জন্য শিমলায় ভারতীয় এডভান্স স্টাডিজ ইনস্টিটিউটের ফেলো মনোনীত হন।
১৯৭১-৭৪ সময়কালে ভারতের মহিলাদের মর্যাদাবিষয়ক কমিটির সদস্য সচিবের দায়িত্বে ছিলেন। ১৯৭১ সালে এ কমিটি ভারত সরকার কর্তৃক নিযুক্ত ছিল। তাকে সাথে নিয়ে কমিটি পুণর্গঠিত হয় ও পরবর্তীতে সদস্য সচিবরূপে নিযুক্ত করে।
২০১০ সালে তিনি স্মৃতিকথাভিত্তিক মেমরিজ অব এ রোলিং স্টোন প্রকাশ করেন।
১৯৫২ সালে প্রথিতযশা সঙ্গীতজ্ঞ শঙ্কর মজুমদারের সাথে পরিণয়সূত্রে আবদ্ধ হন। পাটনায় কর্মরত অবস্থায় তারা একে-অপরের সাথে পরিচিত হন। বিয়ের পর ‘মজুমদার’ বানান সংশোধন করনে। এ দম্পতির চার সন্তান রয়েছে। তিন কন্যা ও এক পুত্রের মধ্যে এক কন্যা মার্কসবাদী ভারতীয় কমিউনিস্ট পার্টির নেতা সীতারাম ইয়েচুরি’র সাবেক স্ত্রী ছিলেন।
৮৬ বছর বয়সে স্বল্পকালীন অসুস্থতায় আক্রান্ত হয়ে ৩০ মে, ২০১৩ তারিখে দিল্লির একটি হাসপাতালে তার দেহাবসান ঘটে। এ সময় তিনি তার সন্তানদের রেখে গেছেন।
তারেন খানম

তারেন খানম একজন ব্রিটিশ সরকারি কর্মকর্তা, এবং BritBangla-এর পরিচালক এবং সহ-প্রতিষ্ঠাতা। তাছাড়া তিনি Department of Energy and Climate Change (DECC) এর একজন উপদেষ্ঠা ছিলেন।
তারেম খানম পরিবেশ বিজ্ঞানে মাস্টার্স ডিগ্রী লাভ করেছেন এবং জনসংযোগ এ ডিপ্লোমা করেছেন।
২০০৩ সালের এপ্রিল মাসে তারেন খানম অন্যান্যদের সাথে  BritBangla  প্রতিষ্ঠা করেন। মানুষ ভয়েস, তাদের মতামত ও আকাঙ্ক্ষা, এবং এটি একসঙ্গে সদৃশমনা মানুষ মাধ্যমে সামাজিক ও দাতব্য ঘটনা.তারেন খানমের আয়োজন সামাজিক, শিক্ষাগত, এবং তহবিল বৃদ্ধিকারী ঘটনা হিসেবে BritBangla প্রচার করে।
তারেন খানম স্বাস্থ্য বিভাগের (ডি এইচ) একজন নীতি উপদেষ্টা হিসেবে কাজ করেছেন। মার্কিন দূতাবাস লন্ডন এর আমন্ত্রণে তিনি International Visitors Leadership Programme এ অংশগ্রহণ করেন।  তিনি ইউরোপ আমেরিকার অনেক দেশ ভ্রমণ করেছেন। মুসলিম নেতৃত্ব এবং রাজনীতিতে তার প্রভাব,বিশেষত যুব নেতৃত্বের বিকাশে তিনি কাজ করেন। খানমের এখন জন্য কাজ করেন Department of Energy and Climate Change (DECC) তে।
তারেন খানম  জন অ্যাডামস সোসাইটিতে যোগাযোগ কর্মকর্তা হিসেবে কাজ করেছেন।
২০১৫ সালের জুন মাসে তারেন খানম কে একটি ব্রিটিশ এম্পায়ার পদক (BEM) দ্বারা ভূষিত করা হয়। ২০১৫ সালে তার জন্মদিনে সম্মান দেওয়ার জন্য উক পদক দেওয়া হয়।
পরিণীতা বরঠাকুর

পরিণীতা বরঠাকুর (জন্ম- ১৯৮৭) একজন ভারতীয় অভিনেত্রী এবং গায়িকা। অসমীয়া এবং হিন্দী ভাষার বহু চলচ্চিত্র, দূরদর্শন ধারাবাহিকে অভিনয় করা পরিণীতা কয়েকটি অসমীয়া চলচ্চিত্র এবং অ্যালবামের গানে কণ্ঠদান করেছেন।
১৯৮৭ সালে অসমএ জন্মলাভ করা পরিণীতা কেন্দ্রীয় বিদ্যালয়, দুলিয়াজান থেকে স্কুল শিক্ষা লাভ করে কটন কলেজএ অধ্যয়ন করেন। মুম্বাইর সোফিয়া কলেজথেকে স্নাতক ডিগ্রী লাভ করে তিনি মুম্বাই বিশ্ববিদ্যালয় থেকে দর্শনশাস্ত্রে স্নাতকোত্তর ডিগ্রী লাভ করেন।
"নবজীবন" নামক টেলিফিল্মে অভিনয় করে পরিণীতা নিজের অভিনয় কেরিয়ার সূচনা করে। প্রথম চলচ্চিত্র হিসাবে ২০০১ সালে মুনিন বরুয়া পরিচালিত নায়ক চলচ্চিত্রে তিনি অভিনয় করেন। এরপর তিনি বারুদ (২০০৪), বরলার সংসার, জীবন বাটর লগরী (২০০৯), পলে পলে উরে মন (২০১১) এবং গানে কি আনে (২০১৫) চলচ্চিত্রে অভিনয় করেন। এছাড়াও তিনি হিন্দী চলচ্চিত্র চলো দিল্লী (২০১১), সাস বহু ঔর সেনসেক্স (২০১১), হর পল (মুক্তি পায় নাই), কোরবান (২০০৯) ইত্যাদিতে অভিনয় করার সুযোগ পান। অভিনয়ের সাথে পরিণীতা নিজের সংগীতের কেরিয়ারও এগিয়ে নিয়ে যান এবং দুই-একটি অসমীয়া চলচ্চিত্রে গান গাওয়ার সাথে তিনি "পরিণীতা" শীর্ষক নিজের এক অ্যালবাম বের করেন।
ফারিনা আলম

ফারিনা আলম (জন্ম: ২৫ সেপ্টেম্বর, ১৯৭৮) একজন ইংরেজ সাংবাদিক এবং কিউ নিউজের সম্পাদক ছিলেন।
ফারিনা আলম ইংল্যান্ডে জন্মগ্রহণ করেন। তিনি তার পিতা-মাতার জ্যেষ্ঠ কন্যা। ২১ বছর বয়সে আলম হিজাব পরা শুরু করেন।
বংশপরিচয়ে আলম একজন বাংলাদেশী চাঁটগাঁইয়া এবং তিনি সিঙ্গাপুরে বড় হয়েছেন। তৎকালীন সময়ে তিনি জাতিসংঘের স্টুডেন্টস অ্যাসোসিয়েশন, ন্যাশনাল ইউনিভার্সিটি অফ সিঙ্গাপুর, যার জন্য তিনি ছয় মাসের সচেতনতা নামক প্রচারণার আয়োজন 'বাংলাদেশ শিশু সহ-সভাপতি এবং তারপর প্রেসিডেন্ট হিসেবে নির্বাচিত হয়েছিলেন।
শ্রাবন্তী নারমীন আলী

শ্রাবন্তী নারমীন আলী (জন্ম ১৬ আগস্ট, ১৯৭৯) একজন বাংলাদেশী লেখিকা ও গায়িকা।
আলী ১৯৭৯ সালের ১৬ আগস্ট কায়রোয় জন্মগ্রহণ করেন। তার পরিবার চাকুরিসূত্রে ইন্দোনেশিয়ার জাকার্তায় চলে আসে। তিনি চার বছর বয়সে জাকার্তা ইন্টারন্যাশনাল স্কুলে শিক্ষাজীবন শুরু করেন। আট বছর বয়সে তার পরিবার যুক্তরাষ্ট্রের নিউ জার্সিতে আসে, যেখানে তিনি লরেন্স ইন্টারমিডিয়েট স্কুল ও লরেন্স মিডল স্কুলে পড়াশোনা করেন। পরে তার যখন ১২ বছর বয়স, তখন তার পরিবার বাংলাদেশে চলে আসে। তিনি ১৯৯৭ সালে তার মাধ্যমিক শিক্ষাজীবন শেষ করেন।
তিনি পেনসিলভ্যানিয়াতে অবস্থিত ব্রিন মাউর কলেজ থেকে ২০০১ সালে রাষ্ট্রবিজ্ঞানে স্নাতক ডিগ্রি অর্জন করেন। কিংস কলেজ লন্ডন থেকে সংস্কৃতি এবং সৃজনশীল শিল্পের উপর ২০০৬ সালে তার প্রথম স্নাতকোত্তর ডিগ্রি অর্জন করেন। ২০১৮ সালে সমাজকর্ম বিষয়ে ভার্জিনিয়ার জর্জ ম্যাসন ইউনিভার্সিটি থেকে তার দ্বিতীয় স্নাতকোত্তর ডিগ্রি অর্জন করেন। 
শ্রাবন্তী সংগীতের শিক্ষা শুরু করেছেন মাত্র ৩ বছর বয়স থেকে। যখন তার বয়স ৮ বছর তখন সুপরিচিত কণ্ঠশিল্পী বনানী ঘোষের অধীনে রবীন্দ্র সংগীতে প্রশিক্ষণ নেয়া শুরু করেন। পরবর্তীতে অন্যান্য কণ্ঠশিল্পী পাপিয়া সারোয়ার, সাদী মোহাম্মদ এবং তার নিজের মা মিলিয়া মিলির অধীনে সংগীত চর্চা চালিয়ে যান। একই সাথে তিনি ভারতীয় ধ্রুপদী সংগীতে প্রশিক্ষণরত ছিলেন। স্কুলে তিনি আরো শেখেন সমবেত সংগীত এবং ব্রডওয়ে সংগীত। দক্ষিণ এশিয়ার বিভিন্ন আন্তর্জাতিক আন্তঃশিক্ষা সংগীত এবং নাট্যোৎসবে অংশগ্রহণ করেন।
দেশে ফিরে ২০০৪ সালে তিনি তার মায়ের সাথে দ্বৈত কণ্ঠে রবীন্দ্র সংগীতের অ্যালবাম "চলে যায় দিন" বের করেন। ২০০৭ এ আরো অনেকের গানসহ সংকলিত অ্যালবামে একটি একক গান প্রকাশ করেন "ঘুমিয়ে থাকাই ভালো" শিরোনামে। ২০১০ সালে নির্মিত বাংলা চলচ্চিত্র জাগোতে তিনি সহকারী সংগীত প্রযোজক হিসেবে কাজ করেন। শায়ান চৌধুরী অর্ণবের করা সুরে তার কণ্ঠে গাওয়া কেন চলে গেলে দূরে গানটি জনপ্রিয়তা পায়। ২০১১ সালে শ্রাবন্তী আলী তার একক অ্যালবাম Deluded প্রকাশ করেন যাতে বাংলা এবং ইংরেজি গান সংকলিত হয়। এ অ্যালবামের গানগুলো রচনা ও সংগীতায়োজনে ছিলেন তিনি এবং অর্ণব।
শ্রাবন্তী রাইটার্স ব্লকের একজন সদস্য। রাইটার্স ব্লক হল বাংলাদেশ ভিত্তিক ইংরেজি ভাষার লেখকদের একটি দল। তার উপন্যাসের প্রথম অধ্যায় 'হোপ ইন টেকনিকালার' প্রকাশিত হয় ২০১১ সালের হে ফেস্টিভ্যালে (Hay Festival) বের হওয়া সাহিত্য সংকলন 'হোয়াট দ্যা ইংকে'। তার একটি ছোটগল্প 'ইয়েলো ক্যাব' প্রকাশিত হয় পরের বছরের হে ফেস্টিভ্যালের 'লাইফলাইনস' সাহিত্য সংকলনে। ছোটগল্প 'মিডনাইট ইন মার্চ' প্রকাশিত হয় ২০১৩ সালে একটি ই-জার্নাল আর্বান কনফিউশনসের তৃতীয় সংখ্যায়। ২০১৩র হে ফেস্টিভ্যালে প্রকাসশিত হয় ছোটগল্প 'দ্যা সিক্স সিজনস রিভিউ'। একই বছর নভেম্বরে ঐ উৎসবে 'হোপ ইন টেকনিকালার' উপন্যাস আকারে বের হয়। ২০১৯ সালে তার আরেকটি ইংরেজি উপন্যাস 'ব্রোকেন ভয়েস' প্রকাশিত হয়। 
শ্রাবন্তী নারমীন আলী বর্তমানে একজন থেরাপিস্ট হিসেবে কর্মরত আছেন। বাংলাদেশের ইংরেজি দৈনিক ডেইলি স্টারের সাপ্তাহিকী "দ্য স্টারে" লেখক হিসেবে তিনি ছয় বছর কাজ করেন। তিনি তার অবসরে তার আগ্রহের নাচ ও গান শিক্ষাদান করে থাকেন। ঢাকায় অবস্থিত আমেরিকান রিক্রিয়েশন এসোসিয়েশনে তিনি বাঙালি ও বলিউড নাচের ক্লাস নিতেন। বর্তমানে তিনি তার স্বামী এবং দুই সন্তানসহ ভার্জিনিয়াতে বসবাস করছেন।
রুবায়াত জাহান

রুবায়াত জাহান বাংলদেশের চট্টগ্রামে জন্মগ্রহণকারী একজন ব্রিটিশ সঙ্গীতশিল্পী।
রুবায়াত জাহান বাংলাদেশের চট্টগ্রামে জন্মগ্রহণ করেন। তিনি বাল্যকালে কুষ্টিয়ায় বেড়ে উঠছিলেন, তখন তার বাবা তাকে লালন শাহ-এর আখড়াতে গানের অনুষ্ঠান দেখাতে নিয়ে গিয়েছিলেন।
আট বছর বয়সে তার গান গাওয়া শুরু। তিনি আমেরিকাতে এশিয়া ফেস্টিভালে পার্ফমেন্স করেছেন। তিনি ২০০৮ সালে লন্ডন এবং অন্যন্য শহরে নিয়মিত গান গাইতে লাগলেন। জাহান ২০১০ সালে ব্রিট এশিয়া টিভি'র এশিয়ান সুপারস্টার হিসেবে ফাইনাল রাউন্ডে উঠেন।
তিনি মিউজিক ফেস্টিভালে রাজা কাশিফের সাথে দেখা করেন এবং ফেব্রুয়ারি, ২০১৩ তে তারা দুজন যৌথভাবে কাজ শুরু করছেন। তারা একত্রে বিভিন্ন লাইভ কনসার্টে গান গেয়েছেন।
তিনি ২০১৩ সালে, ব্রিট এশিয়া টিভি মিউজিক আওয়ার্ড ২০১৩ এর জন্য মনোনিত হয়েছিলেন।
তাসমিন লুসিয়া খান

তাসমিন লুসিয়া খান (জন্মঃ ১৮ জুলাই, ১৯৮০) একজন ইংরেজ টেলিভিশন উপস্থাপিকা, সংবাদ পাঠিকা, প্রোডিউসার এবং মিডিয়া ও প্রযুক্তি উদ্যোক্তা। বিবিসি থ্রি "নিউজ", বিবিসি নিউজের "ই২৪" , আইটিভি ব্রেকফাস্টের অনুষ্ঠান ডেব্রেকে (এখন এর নাম "গুড মর্নিং ব্রিটেন" উপস্থাপকের ভূমিকার জন্য সে ইউকে তে অধিক পরিচিত। সাম্প্রতিককালে তাকে গ্লোবাল এন্টারটেইনমেন্ট এবং ফিল্ম কোম্পানি ডব্লিউআর এন্টারটেইনমেন্ট এর সিইও (প্রধান কার্যনির্বাহী কর্মকর্তা) হিসেবে নিয়োগ দেয়া হয়। যা তিনি ২০১৬ সালের জানুয়ারিতে অসলো স্টক এক্সচেঞ্জ মারকুর মার্কেটে আনার মাধ্যমে সবার সম্মুখে আনেন।
লন্ডনে জন্ম নেয়া ফারহানা তাসমিন লুসিয়া খান বাঙালি বংশোদ্ভূত। তিনি রাজনীতি, দর্শন এবং অর্থনীতি অনার্স ডিগ্রি অর্জন করে অক্সফোর্ড বিশ্ববিদ্যালয় থেকে স্নাতক সম্পন্ন করেন। অক্সফোর্ডে অধ্যয়নের সময় তিনি বিতর্ক চর্চা করেন এবং আন্তর্জাতিক সম্পর্ক ও সাম্প্রতিক ঘটনাবলীর উপর তার আগ্রহ টিকিয়ে রাখেন। তিনি এ লেভেলে ল্যাটিন, অর্থনীতি এবং গণিত নিয়ে লেখাপড়া করেন।
১৯৯৯ সালে খান জি টিভি নেটওয়ার্কে অনুষ্ঠান ও সংবাদ উপস্থাপিকা হিসেবে তার কর্মজীবন শুরু করেন। এরপর তিনি নিজের একটি টক শো শুরু করেন; যেখানে তিনি গান, চলচ্চিত্র, ক্রীড়া এবং রাজনৈতিক ব্যক্তিত্বদের সাক্ষাৎকার নেন। ২০০১ সালে তিনি বিল ক্লিনটন-এর সাক্ষাৎকার নেন, এর কিছু মাস আগেই ক্লিনটন ২য় বারের মত মার্কিন যুক্তরাষ্ট্র-এর প্রেসিডেন্ট হিসেবে দায়িত্ব পালন শেষ করেন।
তিনি বিবিসি এশিয়ান নেটওয়ার্কে একজন রেডিও উপস্থাপক হিসেবে "ব্রেকফাস্ট শো", "ড্রাইভ টাইম" এবং "দি অ্যালবাম চার্ট" এর মত অনুষ্ঠানে দায়িত্ব পালন করেন। ২০০৪ সালের ডিসেম্বর মাসে বক্সিং ডে-তে ভারত মহাসাগরে ভূমিকম্প ও সুনামীর খবর যখন ছড়িয়ে পরে তখন তিনি সম্প্রচারে ছিলেন।
এরপর তিনি পিটিভি প্রাইমের লন্ডন প্রতিনিধি হিসেবে কাজ করেন এবং ৭ জুলাই ২০০৫ লন্ডন বোমা হামলা ও ২০০৬ এ ইপ্সুইচ সিরিয়াল মার্ডার এর মত যুক্তরাজ্যের বড় বড় ঘটনা বিশ্ববাসীর সামনে তুলে ধরেন।
নিজের পরিকল্পনা ও উপস্থাপনায় চ্যানেল ৫-এ একটি ক্রীড়া অনুষ্ঠান ৩ বছর প্রচারের পর তিনি বিবিসি নিউজ এবং বিবিসি থ্রি-তে যোগদানের সুযোগ পান। তার একজন প্রশিক্ষক Kevin Bakhurst বিবিসির টেন ও'ক্লক নিউজের সম্পাদক ছিলেন এবং বিবিসি নিউজের নিয়ন্ত্রক হিসেবে যোগ দেন। Bakhurst এবং বিবিসি থ্রি এর সেসময়কার নিয়ন্ত্রক Danny Cohen, তাকে বিবিসি থ্রি-তে সংবাদ বুলেটিন "60 Seconds" এর সংবাদ পাঠিকা এবং বিবিসি নিউজে "E24" এর প্রধান উপস্থাপিকা হওয়ার প্রস্তাব দেন।
নিজের পরিকল্পনা ও উপস্থাপনায় চ্যানেল ৫-এ একটি ক্রীড়া অনুষ্ঠান ৩ বছর প্রচারের পর তিনি বিবিসি নিউজ এবং বিবিসি থ্রি-তে যোগদানের সুযোগ পান। তার একজন প্রশিক্ষক Kevin Bakhurst বিবিসির টেন ও'ক্লক নিউজের সম্পাদক ছিলেন এবং বিবিসি নিউজের নিয়ন্ত্রক হিসেবে যোগ দেন। Bakhurst এবং বিবিসি থ্রি এর সেসময়কার নিয়ন্ত্রক Danny Cohen, তাকে বিবিসি থ্রি-তে সংবাদ বুলেটিন "60 Seconds" এর সংবাদ পাঠিকা এবং বিবিসি নিউজে "E24" এর প্রধান উপস্থাপিকা হওয়ার প্রস্তাব দেন।
জয়ী রহমান

জয়ী রহমান (জন্ম : জানুয়ারী ২০, ১৯৭১) একজন ব্রিটিশ সুরকার ও পিয়ানোবোদক।
জয়ী রহমান ইংল্যান্ডের ওয়েস্ট সাসেক্স এর চিচেস্টারে জন্মগ্রহণ করেন এবং সেখানে বেড়ে উঠেন। তার পিতা একজন বাঙ্গালী হলেও তার মা একজন ব্রিটিশ-আইরিশ ছিলেন। তার মা পেশায় চিকিৎসক ছিলেন যিনি নিউজিল্যান্ডে বেড়ে উঠেন। রহমান তার শৈশবকে "সম্পূর্ণ ইংরেজ" বলে বর্ণনা দেন এবং নিজেকে তিনি "অতিশয় ইংরেজ" বলে আখ্যায়িত করেছেন। তার পিতা ঢাকার অধিবাসী এবং তার নানী আয়ারল্যান্ডের অধিবাসী। 
চার বছর বয়স থেকেই রহমান শাস্ত্রীয় পিয়ানো বাজানো শুরু করেন। তার পরিবারে একটি পিয়ানো ছিল যা তার পিতামাতা দশ ডলার দিয়ে ক্রয় করে এনেছিলেন এবং রহমান বড় বোন বাজানো শুরু করেন - তার অন্য দুই সহোদর ভাই এবং রহমান তাদের বড় বোনের পদাঙ্ক অনুসরণ করেন। কিশোর বয়সেই রহমান এবং তার ছোট ভাই ইদ্রিস জ্যাজ সঙ্গীত শুনতে শুরু করেন এবং তা কীভাবে আয়ত্ত্ব করা যায় তার উপর কঠোর পরিশ্রম করতে শুরু করেন। রহমান অসংখ্য পিয়ানো ওস্তাদ থেকে পিয়ানো বাজানোর শিক্ষাগ্রহণ করেন এবং জ্যাজ সঙ্গীদের মুজরোয় অন্যান্য সঙ্গীতশিল্পীদের সাথে পিয়ানো বাজানোর সুয়োগ পেয়ে যান।
রহমান রেডিও এবং টেলিভিশন অনুষ্ঠানের পরিচিত শিল্পীদের মধ্যে অন্যতম। তিনি বিভিন্ন রেডিও এবং টেলিভিশন অনুষ্ঠান যেমন বিবিসি রেডিও ২ এর কোর্টনি পাইন এর জাজ ক্রুসেড, বিবিসি রেডিও ৪ এর ওম্যানস আওয়ার, বিবিসি লন্ডনের নাউ ইজ দ্যা টাইম, আন্দ্রেয়া অলিভারের দ্যা সিলেক্টর, নর্দান ব্রডকাস্টিং ইন্টারনেট রেডিও, রেসোন্যান্স এফএম এবং মেরিডিয়ান টেলিভিশনের জস্য জুলিয়ান জোসেফের জ্যাজ সিরিজ অনুষ্ঠানে তিনি পিয়ানো বাজাতেন। তিনি বিবিসি ওয়ার্ল্ড সার্ভিস এবং বিবিসি রেডিও ৩ এর ইন টিউনের সরাসরি অনুষ্ঠানে তিনি অংশগ্রহণ করেছিলেন এবং এককভাবে পিয়ানো বাজান।
২০০১ সালে তার প্রথম গানের অ্যালবাম দ্যা সিনিক প্রকাশিত হয়। ২০০৬ সালের জুলাই মাসে তার দ্বিতীয় অ্যালবাম মেল্টিং পট প্রকাশিত হয়। মেল্টিং পট অ্যালবামটি মারকুরি সঙ্গীত পুরস্কারের বর্ষসেরা অ্যালবাম বিভাগে মনোনীত হয় এবং ২০০৬ সালের পার্লামেন্টারি জ্যাজ অ্যাওয়ার্ডসের জ্যাজ অ্যালবাম অব দি ইয়ার বিভাগে পুরস্কার লাভ করে। ২০০৮ সালের সেপ্টম্বর মাসে তার তৃতীয় অ্যালবাম হয়্যার রিভার মিট প্রকাশিত হয়। ২০০৯ সালের মে মাসে তার চতুর্থ অ্যালবাম জয়ী রহমান ট্রায়ো: লাইভ প্রকাশিত হয়। ২০১২ সালের জানুয়ারী মাসে তার পঞ্চম অ্যালবাম কাইন্ড্রেড স্পিরিটস প্রকাশিত হয়। কাইন্ড্রেড স্পিরিটস ২০১২ সালে মোবো অ্যাওয়ার্ডে সেরা জ্যাজ এ্যাক্ট অ্যাওয়ার্ড লাভ করে। 
জয়ী রহমানকে দি অবজারভার "ইউরোপের অন্যতম তরুণ পিয়ানোবাদক" এবং "যেকোন আর্দশের ভিত্তিতে একজন উল্লেখযোগ্য পিয়ানোবাদক" হিসেবে আখ্যা দেয়া হয়েছে।
জেফ হ্যানিম্যান

জেফ হ্যানিম্যান একজন সংগীত শিল্পী যিনি ১৯৮১ সালে প্রতিষ্ঠিত থ্রাশ মেটাল ব্যান্ড স্লেয়ার এর প্রতিষ্ঠাতা সদস্য। তিনি শৈশবে বেড়ে উঠেছেন লস এঞ্জেলস- এ। পিতা ও ভাই মিলিটারিতে থাকায় তিনি ছোটবেলায় যুদ্ধ-বিগ্রহ এর ব্যাপারে জানতে তে বেশ কৌতূহলী থাকতেন। এর প্রভাব পরবর্তীতে স্লেয়ারে তার লেখা বেশকিছু গানের কথাগুলোতে লক্ষ্য করা যায়। স্লেয়ারে তার লেখা বিখ্যাত গানগুলোর মধ্যে "এঞ্জেল অব ডেথ" ও "রেইনিং ব্লাড" বিশেষভাবে উল্লেখযোগ্য। ব্যক্তি জীবনে তিনি খুব স্বল্পভাষী ছিলেন। স্লেয়ারের ভোকালিস্ট টম আরায়া বলেছেন, “ও (হ্যানিম্যান) যদি আপনাকে অপছন্দ করে থাকে, তাহলে কখনই সে আপনার সাথে ওঠাবসা করবে না।” হ্যানিম্যান তার স্ত্রী ক্যাথরিনকে নিয়ে লস এঞ্জেলস এ বসবাস করতেন।
জেফ হ্যানিম্যান ২০১৩ সালের মে মাসে যকৃত সংক্রান্ত জটিলতায় আক্রান্ত হয়ে হাসপাতালে মৃত্যুবরণ করেন।
স্লেয়ার
সবশেষে ২০১৫ সালে বের হওয়া "রিপেন্টলেস" অ্যালবামে "পিয়ানো ওয়্যার" গানটি জেফ হ্যানিম্যান রচিত
কেতকী কুশারী ডাইসন

কেতকী কুশারী ডাইসন (জন্ম: ২৬ জুন ১৯৪০) ভারতীয় বংশোদ্ভূত কবি, লেখিকা, অনুবাদক ও গবেষক যিনি যুক্তরাজ্যে বসবাস করেন। বাংলা ও ইংরেজি উভয় ভাষাতেই তিনি লিখে থাকেন। তিনি রবীন্দ্রনাথের চিত্রকর্ম বিষয়ে তার গবেষণার জন্য বিশেষভাবে খ্যাত।
তিনি কলকাতায় ১৯৪০ সালের ২৬ জুন জন্মগ্রহণ করেন। পৈত্রিকসূত্রে তার নাম কেতকী কুশারী বোস। ১৯৫৮ খ্রিষ্টাব্দে কলকাতার প্রেসিডেন্সি কলেজ থেকে ইংরেজি সাহিত্যে রেকর্ড নম্বর পেয়ে তিনি বি.এ পাস করেন। ১৯৬৩-তে অক্সফোর্ড বিশ্ববিদ্যালয় থেকে প্রথম শ্রেণীতে ডিগ্রী অর্জন করেন। ১৯৭৫ খ্রিষ্টাব্দে অক্সফোর্ড বিশ্ববিদ্যালয় থেকে পিএইচডি অর্জন করেন। ইতোমধ্যে রবার্ট ডাইসনের সঙ্গে পরিণয় সূত্রে আবদ্ধ হন এবং "ডাইসন" পদবী ব্যবহার করতে শুরু করেন।
ইয়াসমিন আরা চৌধুরী

ইয়াসমিন আরা চৌধুরী একজন ব্রিটিশ সামাজিক উদ্যোক্তা, এবং লাভদেশ এবং এমকারিজা ফাউন্ডেশনের প্রতিষ্ঠাতা
ইয়াসমিন চৌধুরী জন্মগ্রহণ করেন সিলেটের একটি ধর্মীয় রক্ষণশীল পরিবারে। তার বাবা আলহাজ্ব আব্দুল মুকিত চৌধুরী এবং মা রৌশন আরা চৌধুরী। তিনি দক্ষিণ পশ্চিম লন্ডন, ইংল্যান্ডে প্রতিপালিত হন। তার বাবারা আট ভাই যারা আলী নগর, বাংলাদেশে বড় হয়েছিল। ইয়াসমিন চৌধুরীর এক ভাই ও তিন বোন রয়েছে। তার বড় ভাই নাজমুল একটি এমবিএ স্নাতক করছেন, তার বড় বোন নাজমিন একজন উকিল, তার যমজ বোন জেসমিন একটি প্রাথমিক স্কুলের ডেপুটি প্রধান শিক্ষক, এবং তার ছোট বোন নাজরীন একজন চিত্রনাট্যকার। ইয়াসমিন চৌধুরী বিজনেস স্টাডিজ বিভাগের একটি বি.এ. স্নাতক এবং মার্কেটিং চার্টার্ড ইনস্টিটিউট থেকে ডিপ্লোমা করেছেন।
নভেম্বর ২০১৩ সালে, চৌধুরী লাভদেশ নামে একটি কোম্পানি প্রতিষ্ঠা করেন যেটি ভ্রমণের নিরাপত্তা প্রদান করে এবং ভ্রমণের প্যাকেজ সুবিধা দেয়। মার্চ ২০১০ সালে তিনি এমকারিজা ফাউন্ডেশন নামে একটি দাতব্য প্রতিষ্ঠান প্রতিষ্ঠা করে যা বাংলাদেশে দরিদ্র মানুষের সাহায্য করার জন্য কাজ করে। ফেব্রুয়ারি ২০১৪ সালে, চৌধুরী মেরটন,লন্ডনের মেরটন অ্যাবে মিলের একটি সাউন্ড লাউঞ্জ উৎসবে কাঠের আগুনে তৈরি কিছু বাংলাদেশী খাবারের উপস্থাপন করেন। ওই বছরের মে মাসে, তিনি বিবিসি এশিয়ান নেটওয়ার্ক তার উপরে নাদিয়া আলী দ্বারা একটি সাক্ষাতকার নিয়েছিল। ওই বছরের জুলাই মাসে ডয়চে ভেলে তাকে নিয়ে একটি সাক্ষাতকার নেন। ওই বছরের ডিসেম্বর মাসে, তিনি #LTTTW ( চল তৃতীয় বিশ্ব ভ্রমণ করা যাক), নামক একটি প্রচারণা চালান যেটি তৃতীয় বিশ্বের দেশগুলো ভ্রমণের জন্য ভ্রমণকারীদের উৎসাহিত করে। 
২০১৩ এর নভেম্বরে, চৌধুরী জিতেন বিশ্ব ঝলর ভ্রমণ মার্কেট প্রতিযোগিতা। ভ্রমণ বিষয়ক অপরিচিত গন্তব্য শীর্ষক একটি তালিকায় তিনি অভিজ্ঞ হিসেবে গন্য হন।
২০১৬ এর ফেব্রুয়ারিতে তিনি সেরা উদ্যোক্তার জন্য ব্রিটিশ মুসলিম এ্যাওয়ার্ড লাভ করেন। 
ইয়াসমিন চৌধুরী এক সন্তানের জননী। ২০০৪-এ সিলেটে একবার ভ্রমণের সময় তারঁ পিতা মারা যায়।
খাতুন সাপনারা

সাপনারা সিলেট বিভাগের সিলেট জেলায় জন্মগ্রহণ করেন এবং শিশু বয়সেই তিনি যুক্তরাজ্যে চলে আসেন। বাংলাদেশের স্বাধীনতা যুদ্ধে অসামান্য অবদান রাখার জন্য বাংলাদেশ সরকার তার পিতাকে, প্রয়াত মিম্বর আলী, সম্মাননা প্রদান করে।
সাপনারা চাদওয়েল হেলথ স্কুলে (বর্তমানে চাদওয়েল হেলথ একাডেমী) পড়ালেখা শুরু করেন। ১৯৮৮ সালে তিনি লন্ডন স্কুর অব ইকোনমিক্ম এন্ড পলিটিক্যাল সাইন্স থেকে ব্যাচলর অব ল এ স্নাতক ডিগ্রী অর্জন করেন।
১৯৯০ সালে মিডল টেম্পলের বারে (উকিলসভা) নিযুক্ত হন। তিনি লন্ডনের কোরাম ব্যারিস্টার চেম্বারে অনুশীলন করতে থাকেন এবং পারিবারিক আইনে বিশেষজ্ঞ হয়ে উঠেন।
২০০৩ সালে তিনি জাতিগত সংখ্যালঘু ব্যক্তি হিসেবে ফ্যামিলি ল বার অ্যাসোসিয়েশন কমিটির সদস্য হিসেবে মনোনীত হন। ২০০৪ সালে লর্ড চ্যান্সেলর ব্যারন চার্লস ফাল্কুনের অব থোরোটন কর্তুক ফ্যামিলি জাস্টিস কাউন্সিলে, একদল বিশেষজ্ঞ যারা সরকারকে পরিবার বিচার ব্যবস্থার সাথে সর্ম্পকিত সকল প্রকারের কাজে পরামর্শ দিয়ে থাকে, নিযুক্ত হন।
২০১৫ সালের জানুয়ারীতে ক্ষমতাবান ও প্রেরণাদায়ক ১০০ ব্রিটিশ বাংলাদেশি এ বর্ষসেরা ব্যক্তিত্ব হিসেবে মনোনীত হন।তিনি তার অসামান্য কৃতিত্বের জন্য প্রথম বাংলাদেশী বংশোদ্ভূত হিসেবে জ্যেষ্ঠ বিচারিক হিসেবে নিযুক্ত হন।
সাপনারা ইসলাম ধর্মের অনুসারী। তিনি বিবাহিত এবং তার দু্ইটি সন্তান রয়েছে।
ব্যাকটেরিয়াল ভ্যাজাইনোসিস

ব্যাকটেরিয়াল ভ্যাজাইনোসিস (ভিবি), ভ্যাজাইনাল ব্যাকটেরিওসিস অথবা গার্ডনেরেলা ভ্যাজাইনোটিস নামে পরিচিত, এটি যোনিনালীর রোগ যা অতিরিক্ত ব্যাকটেরিয়ার কারণে হয়। সাধারণ উপসর্গের মধ্যে যোনিস্রাব বৃদ্ধি পায় যা প্রায়সই আঁশটে গন্ধ করে। যোনিস্রাব সাধারণত সাদা অথবা ধূসর রংয়ের হয়। প্রস্রাবের সাথে জ্বালাপোড়া দেখা যেতে পারে। চুলকানি থাকবেই। মধ্যে লক্ষণ নাও দেখা যেতে পারে। ব্যাকটেরিয়াল ভ্যাজাইনোসিস বৃদ্ধি পেলে এইচআইভি/এইডস সহ অন্যান্য যৌন সংক্রমণের ঝুঁকি বাড়ে। এটি গর্ভবতী নারীদেরও সময়ে পূর্বে প্রসব এর ঝুঁকির মাত্রা বাড়িয়ে দেয়।
প্রাকৃতিকভাবে যোনির মধ্যে অস্বাভাবিক ব্যাকটেরিয়ার কারণে ব্যাকটেরিয়াল ভ্যাজাইনোসিস হয়।
সাধারণত অ্যান্টিবায়োটিক ক্লিন্ডামাইসিন অথবা মেট্রোনিডাজল দিয়ে চিকিৎসা হয়। গর্ভাবস্থার দ্বিতীয় বা তৃতীয় মাসেও এই ঔষধ ব্যবহার করা যেতে পারে। প্রায়ই এই অবস্থা; তৎসত্ত্বেও, পুনরায় নিম্নলিখিত চিকিৎসা। প্রোবায়োটিক পুনরাবৃত্তি রোধে সাহায্য হতে পারে। প্রোবায়োটিক অথবা অ্যান্টিবায়োটিক ব্যবহারে গর্ভাবস্থার ফলাফলে প্রভাব হয় কিনা এটা ষ্পস্ট নয়।
ব্যাকটেরিয়াল ভ্যাজাইনোসিস প্রজনন বয়সের নারীদের মধ্যে সবচেয়ে সাধারণ যোনি সংক্রমণ রোগ। যে কোন সময়ে আক্রান্ত নারীদের শতকরা হার ৫% থেকে ৭০% এর মধ্যে থাকে। ব্যাকটেরিয়াল ভ্যাজাইনোসিস আফ্রিকার কিছু অংশে সবচেয়ে প্রচলিত এবং এশিয়া ও ইউরোপে কম প্রচলিত। যুক্তরাষ্ট্রের ১৪ থেকে ৪৯ বছর বয়সের প্রায় ৩০% মহিলা আক্রান্ত।) একটা দেশের বিভিন্ন জাতিগোষ্টীর মধ্যে এই হার তারতম্য হয়। প্রচুর নথিভূক্ত ইতিহাসের জন্য যখন ব্যাকটেরিয়াল ভ্যাজাইনোসিস উপসর্গ আকারে বর্ণনা করা হয়েছিল, প্রথম পরিষ্কারভাবে ঘটনা নথিভূক্ত হয়েছিল ১৮৯৪ সালে।
মোহন লাল

মোহনলাল ছিলেন বাংলার শেষ স্বাধীন নবাব সিরাজউদ্দৌলার অন্যতম প্রধান সেনাপতি। পলাশীর যুদ্ধে অংশগ্রহণ ও সিরাজের পক্ষে বিশ্বস্ততার সাথে লড়াইয়ের কারণে তিনি পরিচিত।
মোহনলাল ছিলেন নবাব সিরাজদ্দৌলার একজন অন্যতম বিশ্বস্ত কর্মকর্তা। তিনি দেওয়ান মোহনলাল এবং মোহনলাল কাশ্মীরি নামে পরিচিত ছিলেন। ঐতিহাসিক নরোত্তম হালদারের মতে, মোহনলাল হিন্দু মাহিষ্য ছিলেন। ঠাকুর অনুকুল চন্দ্রের মতে মোহনলাল জন্মগত ভাবে মাহিষ্য পরিবারের সন্তান। ১৭৫৬ সালের এপ্রিলে নবাবের আসনে বসেই সিরাজদ্দৌলা যে দুজন দক্ষ কর্মকর্তার ওপর আস্থা স্থাপন করেছিলেন তারা হলেন মীর মদন ও মোহনলাল। নবাবের দেওয়ানখানার পেশকার নিযুক্ত করে তাকে মহারাজা উপাধি ও মনসবদারী দান করা হয়। তাকে বিহারের পূর্ণিয়ার শাসনভারও অর্পণ করেন নবাব। নবাব দরবারে তার প্রতিপত্তিতে সিরাজের শত্রুরা আতঙ্কিত হয় এবং মোহনলালকে বিষ প্রয়োগে হত্যার চক্রান্তও হয়েছিল একথা নবাব দরবারে আগত ফরাসি দূত মঁসিয়ে ল' তার স্মৃতিকথায় লিখেছেন।
১৭৫৭ সালের ২৩ জুন পলাশীর যুদ্ধের সময় মোহনলাল সিরাজের প্রতি অবিচল বিশ্বস্ততায় যুদ্ধ করেছিলেন। গোলাম হোসেন রচিত 'সয়ার-উল-মুতাখেরিন' গ্রন্থ থেকে জানা যায়, মীর মদনের মৃত্যুর পরেও মোহনলালের একক চেষ্টায় যুদ্ধের গতি সিরাজের অনুকূলে ছিল। কিন্তু নিজ অদূরদর্শিতা ও মানসিক দুর্বলতাহেতু তরুণ নবাব সিরাজ মীর জাফর প্রমুখ বিশ্বাসঘাতকদের প্রভাবে যুদ্ধ বন্ধ রাখার আদেশ দেন। ফলত: নবাব বাহিনী ছত্রভঙ্গ হয়ে যায় ও শোচনীয় পরাজয় ঘটে। মোহনলালের যুদ্ধক্ষেত্রে মৃত্যু ঘটে এমনটা অনেকে মনে করেন। ঐতিহাসিক যদুনাথ সরকারের মতে মোহনলাল যুদ্ধে আহত হন। যুদ্ধ পরবর্তী পর্যায়ে তার বড় ছেলে (পূর্নিয়ার নায়েব নাজিম) শ্রীমন্ত লাল মিরনের হাতে মারা যান। ছোট ছেলে হুক্কা লাল পালিয়ে আত্মরক্ষা করেন।
মোহনলালের পলাতক জীবন সম্পর্কে বিশেষ বিতর্ক আছে। ঐতিহাসিক নিখিলনাথ রায় ও সোনিয়া আমিন বলেন, মোহনলালের ভগ্নী ছিলেন সিরাজের প্রণয়িনী এবং তিনি তাদের শিশুপুত্রকে নিয়ে মুর্শিদাবাদ ত্যাগ করে ময়মনসিংহে আশ্রয় নেন। তারপর তার অজ্ঞাতবাস পর্বের নানা কিংবদন্তি ছড়িয়ে আছে বাংলায়। অনেক ঐতিহাসিক অনুমান করেন তার জন্মস্থান হুগলী জেলার গুপ্তিপাড়া, সেখানে বৃন্দাবনচন্দ্র মন্দিরে তিনি আত্মগোপন করে থাকেন যুদ্ধোত্তর পর্বে। নদীয়ার কালীগঞ্জের নিকটবর্তী জুড়ানপুর শাক্তপীঠেও তার অবস্থানের কাহিনী প্রচলিত আছে কিংবদন্তি মোতাবেক।
তালিন রহমান

তালিন রহমান-ফিগুইরা (née Talyn Rahman; ; জন্ম ৮ মে ১৯৮৫) একজন ব্রিটিশ কূটনীতিজ্ঞ এবং তৃণমূল কূটনৈতিক এর নির্বাহী পরিচালক।
তালিন রহমান জন্মগ্রহণ ও বেড়ে ওঠেন লন্ডনে। তার পিতামাতা বাংলাদেশি। ছোটকালে তিনি ফাইটিং ভিডিও-গেইমস, চিত্র অঙ্কনের ভক্ত ছিলেন এবং লন্ডনে থিয়েটারে অভিনয় করতেন।
২০০৮ সালে, তালিন রহমান জাপানিজ ভাষায় বিএ এবং SOAS থেকে ম্যানেজমেন্ট পড়েন, তিনি কিয়োটো বিশ্ববিদ্যালয়ের বিদেশ শিক্ষায় অন্যান্য ভাষায়ও প্রশিক্ষণ লাভ করেন। ২০১০ সালে তাকে কূটনৈতিক স্টাডিজে লন্ডন একাডেমী বৃত্তি প্রদান করা হয়, যা দ্বারা তিনি স্নাতকোত্তর ডিগ্রী অর্জন করতে পারেন। ২০১১ সালে তিনি জাতিসংঘ ও ইউরোপীয় ইউনিয়নের অতিরিক্ত প্রশিক্ষণ নিয়ে ওয়েস্টমিনিস্টার বিশ্ববিদ্যালয় থেকে কূটনৈতিক স্টাডিজে এমএ সম্পন্ন করেন। পরে তিনি মরক্কোয় ইউনিভার্সিটি আল আকহাওয়েন থেকে মধ্যপ্রাচ্য ও উত্তর আফ্রিকার রাজনীতি বিষয়ে একটি ডিপ্লোমা অর্জন করেন এবং কানাডা ম্যাকগিল বিশ্ববিদ্যালয়ের হিউম্যান রাইটস ফেলোশিপ অর্জন করেন। তার গবেষণার পর তিনি হাউস অব কমন্স, ইউরোপীয় ইউনিয়ন কমিশনের এবং নিউ ইয়র্কে জাতিসংঘ সদর দপ্তরের সম্পূরক কূটনৈতিক প্রশিক্ষণ সম্পন্ন করেন। 
তালিন রহমান তার স্বামী এন্থোনি ফিগুইরোয়ার সঙ্গে লন্ডনে বসবাস করেন। তিনি সোটোকান আর্টসের সাবেক ছাত্রী ও।, তায়কোয়ান্দো ও ক্রাব মাগাও তিনি জানেন। তিনি ক্রসফিট এর একজন সক্রিয় অংশগ্রহণকারী এবং টাবাতা এর সঙ্গেও যুক্ত আছেন।
২০১৩-এ তালিন রহমান তারঁ প্রথম বই 'স্ট্রিট ফাইটার: ড্রিম নেভার ইন্ডস' প্রকাশ করেন যেটি ভিডিও গেইমসের কাহিনী অবলম্বনে রচিত।
২০১২ এর এপ্রিলে তালিন রহমান চ্যানেল এস পুরস্কার অর্জন করেন।
আনিকা রহমান

আনিকা রহমান একজন বাংলাদেশী-মার্কিন আইনজীবী এবং মানবাধিকার ও সামাজিক ন্যায়বিচারের নেতা । তিনি বিশ্বব্যাপী প্রান্তিক ও ঝুঁকিপূর্ণ জনগোষ্ঠীর অগ্রগতির জন্য কাজ করায় খ্যাতিমান উকিল হিসেবে পরিচিতি পান । তিনি দক্ষতার সাথে মানবাধিকার, নারী, স্বাস্থ্য ও অর্থনৈতিক উন্নয়নের উপর জোরালোভাবে কাজ করেন।
রহমান বাংলাদেশে জন্মগ্রহণ করেন এবং তার বাবা দ্রুত তার মাকে তালাক দিয়ে তাদের পরিবার ছেড়ে চলে যায়। আন্তর্জাতিক সম্পর্ক বিষয়ে পড়াশোনার জন্য মার্কিন যুক্তরাষ্ট্র যান। ১৯৯৭ সালে সেখানকার নাগরিক হন। তিনি আইন প্রতিষ্ঠান ক্লিয়ারি গটলিব ষ্টিন হ্যামিলটন এ যোগদানের পূর্বে প্রিন্সটন বিশ্ববিদ্যালয় থেকে বিএ এং কলম্বিয়া ল’ স্কুল থেকে জেডি ডিগ্রি অর্জন করেন।
তিনি ২০১১ সালের ফেব্রুয়ারি থেকে ২০১৩ সালের আগস্ট মাস পর্যন্ত এমএস ফাউন্ডেশন ফর উইমেন এর প্রধান এবং সিইও হসেবে দায়িত্ব পালন করেন। তার সময়কালে নারী অধিকার সংগঠনটি তিনটি প্রধান জাতীয় সমস্যা উপর দৃষ্টি নিবদ্ধ করে এবং এর উপর নতুনকরে পুনরায়-ব্র্যান্ডিং প্রচারাভিযান শুরু করে। এর আগে ২০০৪ থেকে ২০১০ সাল পর্যন্ত তিনি জাতিসংঘ জনসংখ্যা তহবিল এর কাজে সমর্থনকারী এনজিও ফ্রেন্ডস ফর ইউএনএফপিএ এর সভাপতি ছিলেন। এই সময়কালে তিনি জাতিসংঘ জনসংখ্যা তহবিলের জন্য মার্কিন সরকার এর তহবিল বৃদ্ধির জন্য প্রচার শুরু করেন। ২০০৯ সালে প্রেসিডেন্ট ওবামা জাতিসংঘ জনসংখ্যা তহবিলের জন্য মার্কিন সরকার এর সমর্থন পুনরায় চালু করেন । ১৯৯৩ থেকে ২০০২ সাল পর্যন্ত আনিকা রহমান আন্তর্জাতিক আইন বিষয়ক কার্যক্রম “প্রজননগত অধিকার কেন্দ্র” এর প্রতিষ্ঠাতা পরচালক হিসেবে কাজ করেন।
২০০২ সালে তিনি একটি স্পর্ষকাতর গ্লোবাল ঠাট্টা নিয়ম মামলার বাদী হন,যা মেক্সিকো সিটি নীতি নামে পরিচিত ছিল। তিনি সহরচয়িতা নাহিদ তৌবিয়ার সঙ্গে "ফিমেল জেনিটাল মিউটিলেশন : বিশ্বব্যাপী আইন ও নীতি একটি প্রাকটিক্যাল গাইড"(২০০০)এর লেখক, যা জেড বুকস দ্বারা প্রকাশিত হয়।
তিনি ২০০৯ সালে "২১ শতকের ২১ নেতৃবৃন্দ " পুরস্কার এবং২০০২ সালে কলাম্বিয়া ল স্কুল দ্বারা সামাজিক দায়বদ্ধতা জন্য লরেন্স এ ভিয়েনা পুরস্কার পান ।তিনি আন্তর্জাতিক সম্পর্ক পরিষদের একজন সদস্য
রহমান, এ., এডি. শিরোনামের সিরিজ "বিশ্বের জন্য নারী:তাদের প্রজনন জীবনে আইন ও নীতির প্রভাব" এর আচ্ছাদনে, ইংরেজিভাষী আফ্রিকা, মধ্য ও পূর্ব ইউরোপ, ফ্রান্সোফোন আফ্রিকা, ল্যাটিন আমেরিকা এবং ক্যারিবিয়ান, প্রজননগত অধিকার জন্য কেন্দ্র (১৯৯৭ -২০০২)।
রহমান, এ. এবং পাইন, আর, "আন্তর্জাতিক মানবাধিকার প্রজনন স্বাস্থ্যসেবা অধিকার:এর সংজ্ঞা ও জবাবদিহিতা, " স্বাস্থ্য ও মানবাধিকার নিয়ে ১ টি জার্নাল, ৪০১ (১৯৯৫)
রহমান, এ., "মহিলাদের প্রজননগত অধিকারে সরকারের দায়বদ্ধতা" ৬৯টি সেন্ট জনস আইন পর্যালোচনা ২০৩ (১৯৯৫).
রহমান, এ, "ভারতে ধর্মীয় অধিকার বনাম নারী অধিকার: আন্তর্জাতিক মানবাধিকার আইন এর একটি পরীক্ষামূলক ঘটনা," ২৮ কলাম্বিয়া জার্নাল এর বহুজাতিক আইন ৪৭২ (১৯৯০) ।
ফিরদৌসী কাদরী

ফিরদৌসী কাদরী (জন্ম ৩১ মার্চ ১৯৫১) বাংলাদেশী প্রতিষেধকবিদ্যা এবং সংক্রামক রোগ গবেষণাকারী বিজ্ঞানী। তিনি প্রায় ২৫ বছর কলেরার টিকা উন্নয়নে কাজ করেছেন। এছাড়া তিনি ইটিইসি, টাইফয়েড, হেলিকোব্যাকটের পলরি, রোটা ভাইরাস ইত্যাদি অন্যান্য সংক্রামক রোগে বিশেষজ্ঞ। তিনি ইন্টারন্যাশনাল সেন্টার ফর ডাইরিয়াল ডিজিজ রিসার্চের (আইসিডিডিআর,বি) মিউকোসাল ইমিউনোলজি এবং ভ্যাকসিনোলজি ইউনিটের প্রধান হিসেবে দায়িত্ব পালন করছেন। গবেষণা ও প্রশিক্ষণে অনন্য অবদানের জন্য ২০১৩ সালে তিনি স্বাধীনতা পুরস্কার লাভ করেন।
তার বৈজ্ঞানিক সাফল্য আন্ত্রিক ও ডায়রিয়াজনিত প্রতিষেধক এবং টিকাসহ ভাইব্রিও কলেরা এবং এন্টারোঅক্সিজেনিক এসছতোছিয়া কোলাই — যেগুলো ডায়রিয়াসহ আন্ত্রিক রোগের প্রধান কারণ। তার প্রধান অধ্যয়নের বিষয় ছিল বাংলাদেশে হেলিকোব্যাক্টার পাইলোরি এবং টাইফয়েড জ্বরে আক্রান্ত রোগীদের প্রতিক্রিয়ার উপর গবেষণা ও প্রতিষেধক প্রস্তুত।
ফিরদৌসী ঢাকা বিশ্ববিদ্যালয়ের প্রাণরসায়ন ও আণবিক জীববিদ্যা বিভাগ থেকে ১৯৭৫ সালে বি.এসসি ও ১৯৭৭ সালে এম.এস ডিগ্রী অর্জন করেন। ১৯৮০ সালে যুক্তরাজ্যের লিভারপুল বিশ্ববিদ্যালয়ের  প্রাণরসায়ন/প্রতিষেধকবিদ্যা বিভাগ থেকে পিএইচডি ডিগ্রি লাভ করেন। আইসিডিডিআর,বি’র  প্রতিষেধকবিদ্যা বিভাগ থেকে পোস্টডক্টোরাল গবেষণা শেষ করার পর, তিনি একই প্রতিষ্ঠানে ১৯৮৮ সালে সহযোগী বিজ্ঞানী হিসেবে যোগ দেন। পরে তিনি একই প্রতিষ্ঠানের জ্যেষ্ঠ বিজ্ঞানী এবং মিউকোসাল ইমিউনোলজি এবং ভ্যাকসিনোলজি বিভাগের প্রধান হিসেবে নিয়োগ পান।
ফিরদৌসীর প্রধান গবেষণার বিষয় হলো অন্ত্রের রোগ। বিশেষ করে ইমিউনোলজি, জিনোমিক্স, প্রোটোমিক প্রযুক্তি এবং ডায়াগনস্টিকস এবং ভ্যাকসিনে উন্নতি সাধন। তিনি বাংলাদেশের দরিদ্র মানুষের জন্য নতুন ধরনের সস্তা কলেরা টীকা উন্নয়নে কাজ করেছেন। তিনি ব্যয়বহুল ‘ডকোরাল’ টীকার পরিবর্তে ‘শানকল’ নামক একটি টিকা ঢাকায় ব্যবহার করে সফলতা লাভ করেন। পরবর্তীতে টিকাটি বাংলাদেশের জনস্বাস্থ্য বিশেষ করে রোহিঙ্গা শরনার্থীদের ক্ষেত্রে ব্যবহার করা হয়।
২০০৮ সালে ফিরদৌসী বাংলাদশ বিজ্ঞান একাডেমির গোল্ড মেডেল প্রাপ্ত হন। তিনি ২০০২ সালে উন্নয়নশীল দেশে সংক্রামক আন্ত্রিক রোগ গবেষণার জন্য ক্রিস্টোফ মেরিএউক্স পুরস্কার পান। ২০১৩ সালে উন্নয়নশীল দেশগুলোতে বিজ্ঞানের অগ্রগতির জন্য বিশ্ব বিজ্ঞান একাডেমীর বার্ষিক সি. এন. রাও  পুরস্কার পান, যেটা তাওস থেকে দেওয়া হয়। জাতিসংঘের প্রস্তাবিত একটি প্রযুক্তি ব্যাংক এবং বিজ্ঞান, প্রযুক্তি এবং উদ্ভাবনের সাপোর্টিং ব্যবস্থাসমূহ সাংগঠনিকভাবে আরো কর্মক্ষম করে তুলেতে ২০১৪ সালে তাকে উচ্চ পর্যায়ের একটি প্যানেলের পরামর্শক হিসেবে নিয়োগ দেওয়া হয়।
উন্নয়নশীল দেশে শিশুদের সংক্রামক রোগ চিহ্নিতকরণ ও বিশ্বব্যাপী এর বিস্তার রোধে প্রাথমিক চিকিৎসা কার্যক্রম এবং টিকাদান কর্মসূচি জোরদারে উল্লেখযোগ্য অবদানের জন্য ২০২০ সালে তিনি ‘লরিয়েল-ইউনেস্কো উইমেন ইন সায়েন্স অ্যাওয়ার্ড’ (এশিয়া-প্যাসিফিক অঞ্চল) লাভ করেন।
২০১৩ সালে অনন্যা শীর্ষ দশ পুরস্কার পান। তিনি রামোন ম্যাগসেসে পুরস্কার এ ভূষিত হন ২০২১ খ্রিষ্টাব্দে। এছাড়া ২০২১ সালে, সিঙ্গাপুর ভিত্তিক বিজ্ঞান সাময়ীকিতে এশিয়ার শ্রেষ্ঠ ১০০ বিজ্ঞানীর তালিকায় তিনি অন্তর্ভুক্ত হন। তিন। ২০২৩ স্বাধীনতা পুরস্কার প্রাপ্ত
ফিরদৌসী বাংলাদেশ আমেরিকান সোসাইটি ফর মাইক্রোবায়োলজির আন্তর্জাতিক রাষ্ট্রদূত এবং বাংলাদেশের বিজ্ঞান একাডেমির সদস্য।
রেজিনা সবুর

রেজিনা জুঁই সবুর-ক্রস (জন্ম: ১৮ই মার্চ, ১৯৭৪) একজন ইংরেজ ফ্রিল্যান্স খাদ্যবিষয়ক লেখক, রন্ধনশিল্পী এবং ব্লগার। তিনি ""গ্যাস্ট্রোগিক: হোয়াট টু ইট হোয়েন ইউ'আর ইন অ্যা হারি, হাংগ্রি অর হার্ড আপ"" এর লেখক।
রেজিনা সবুর ১৯৭৪ সালের ২৮ ডিসেম্বর ইংল্যান্ডের লন্ডন শহরে জন্মগ্রহণ করেন এবং একটি বাঙালি ঐতিহ্যে বেড়ে উঠেছেন।
তিনি একটি ফুড অ্যান্ড ড্রিংক জার্নালিজমে অনার্স পাস করেন এবং একটি ব্রডকাস্ট জার্নালিজমে স্নাতকোত্তর ডিপ্লোমা অর্জন করেছেন।
রেজিনা সবুর একটি খাদ্যবিষয়ক এক টেলিভিশন প্রোগ্রামে গবেষক হিসেবে কর্মজীবন শুরু করেন এবং দুই বছরের ধরে জাপানের সাইতামা প্রিফেকচারে নানা ধরনের জাপানি খাবারের রেসিপি শেখেন।
২০০৯ সালের প্রথম দিকে, সবুর তার খাদ্য বিষয়ক ব্লগ গ্যাস্ট্রোগিক শুরু করেন। তিনি বাড়িতে বিভিন্ন খাবার তৈরীতে বিশেষ পারদর্শী।
রেজিনা সবুর "দ্য গার্ডিয়ান", বিবিসি গুড ফুড, চ্যানেল ফর ফুড, "লি কুল", "ফর্ক ম্যাগাজিন", "ইট মি ম্যাগাজিন" এবং "ফায়ার অ্যান্ড নাইফস ফুড কুয়াটারলি" সহ বিভিন্ন খাদ্য ওয়েবসাইটগুলোতে তার লেখা প্রকাশনা রয়েছ। তিনি এছাড়াও "ইভিনিং স্ট্যান্ডার্ড", রেড ম্যাগাজিন, "দি ইন্ডিপেন্ডেন্ট" "ওলিভ", "অ্যামেলিয়া'স ম্যাগাজিন" এবং "ওয়েটরোজ কিচেন" ওয়েবসাইটে সুগঠনবিশিষ্ট হয়েছেন।
রেজিনা সবুর বিবাহিত এবং তার একটি পুত্র সন্তান রয়েছে।
মায়া আলী (রাজনীতিবিদ)

আজিজুম মায়া আলী (জন্ম: মে ৯, ১৯৬৯) ব্রিটিশ লেবার পার্টির রাজনীতিবীদ, কভেন্ট্রি সিটি কাউন্সিল এবং সলিসিটর এর ওয়েস্টওডের সাবেক কাউন্সিলর।
আলী সিলেট বিভাগের সিলেট জেলার বিশ্বনাথের কোজাকাবাদে জন্মগ্রহণ করেন । আলীর পিতার নাম হল আফতাব আলী এবং মাতা মোনতা বিবি। আলী মাত্র ১০ মাস বয়সে তার মায়ের সাথে যুক্তরাজ্যে অভিবাসিত হন যেখানে তার পিতা্ একজন কারখানার কর্মচারী হিসেবে কাজ করতেন। আলী কভেন্ট্রির হিলফিল্ডে বেড়ে উঠেন।
আল লিং হল বিদ্যালয়ে ভর্তি হন এবং ১৫ বছর বয়সে জিসিএসই শেষ করার পর তিনি ঐ বিদ্যালয়টি ছেড়ে দেন। ১৯৮৫ সালে কভেন্ট্রির টাইল হিলে অ্যাক্সেস কোর্সে ভর্তি হন। তারপর তিনি ওয়ারউইক বিশ্ববিদ্যালয়ে আইন বিষয়ের উপর পড়ালেখা শুরু করেন এবং ২০০০ সালে স্নাতক ডিগ্রী অর্জন করেন। প্রশিক্ষণ অর্জনের লক্ষ্যে তিনি লন্ডনের একটি আইনি প্রতিষ্ঠানে চার মাসের জন্য কাজ করেন। এই সময় তিনি তার পরিবার থেকে পৃথক অবস্থায় ছিলেন। তিনি জে আর জোন্স সলিসিটরসে প্রশিক্ষণ নেন এবং ২০০৫ সালে যোগ্যতা অর্জন করেন।
আলীর বয়স যখন ১৬ বছর তখন তিনি ক্যাটারিং ব্যবসার মালিক ছৈয়দ আকবর এম আলীর সাথে বিবাহ বন্ধনে আবদ্ধ হন। তাদের দাম্পত্য জীবনে তিনটি সন্তান রয়েছে।
সেলিমা রহমান

সেলিমা রহমান বাংলাদেশ জাতীয়তাবাদী দল (বিএনপি) এর একজন রাজনীতিবিদ। তিনি বিএনপির জাতীয় স্থায়ীকমিটির অন্যতম সদস্য। তিনি ২০০১-২০০৬ পর্যন্ত বাংলাদেশ সরকারের সংস্কৃতি বিষয়ক মন্ত্রণালয়ের প্রতিমন্ত্রী হিসেবে দায়িত্ব পালন করেছেন।
সেলিমা রহমানের পিতা বিচারপতি আব্দুল জব্বার খান। তিনি ছিলেন পাকিস্তান জাতীয় পরিষদের সাবেক স্পিকার। তার ভাইবোনদের মধ্যে সাংবাদিক ও কলামিস্ট সাদেক খান, কবি আবু জাফর ওবায়দুল্লাহ, সাংবাদিক ও সরকারের মন্ত্রী এ জে এম এনায়েতুল্লাহ খান, তৃতীয় হাসিনা মন্ত্রিসভার মন্ত্রী রাশেদ খান মেনন, ফটোগ্রাফার অ্যালেন খান এবং নিউ এইজ পত্রিকার প্রকাশক শহীদুল্লাহ খান বাদল।
সেলিমা রহমান বিএনপির যুগ্ম মহাসচিব ও ভাইস-চেয়ারম্যান হিসেবে দায়িত্ব পালন করেছেন।
বেশ কয়েকবার তাকে গ্রেফতার করা হয়েছিল। এপ্রিল ২০১২ সালে ফৌজদারী কার্যবিধি ৫৪ ধারার অধীনে, ডিসেম্বর ২০১৩, জানুয়ারী ২০১৪ রমনা থানার গাড়ি পোড়ানোর মামলায়, আগস্ট ২০১৫ পুলিশকে মারধরের জন্য, এবং সেপ্টেম্বর ২০১৬ একটি বাসে অগ্নিসংযোগ করার জন্য।
ইসমত আরা সাদেক

ইসমাত আরা সাদেক (১২ ডিসেম্বর ১৯৪২-২১ জানুয়ারি ২০২০) বাংলাদেশ আওয়ামী লীগের একজন রাজনীতিবিদ এবং  জনপ্রশাসন মন্ত্রণালয়ের প্রতিমন্ত্রী ছিলেন। তিনি যশোর-৬ (কেশবপুর) আসনের আওয়ামী লীগ থেকে মনোনয়ন নিয়ে নির্বাচিত হয়েছিলেন।
ইসমাত আরা সাদেক ১৯৪২ সালের ১২ ডিসেম্বর বগুড়ায় জন্মগ্রহণ করেন। তার পিতার নাম মাহবুবুর রহমান চৌধুরী এবং মাতার নাম সায়েরা খাতুন। তিনি ১৯৫৬ সালে বগুড়া ভি এম গার্লস স্কুল থেকে ম্যাট্রিক পাস করেন ও ১৯৫৮ সালে ঢাকার হলিক্রস কলেজ থেকে ইন্টারমিডিয়েড পাশ করেন। ১৯৬০ সালে তিনি ঢাকার ইডেন কলেজ থেকে স্নাতক ডিগ্রী লাভ করেন।
১৯৯২ সালে ইসমত আরা সাদেক ও তার স্বামী এ. এস. এইচ. কে. সাদেক বাংলাদেশ আওয়ামী লীগে যোগদান করেন। ১৯৯৬ সালে তিনি মহিলা আওয়ামী লীগের কেশবপুর শাখা প্রতিষ্ঠা করেন ও তখন থেকে কার্যনির্বাহী কমিটির সদস্য হিসেবে তিনি দায়িত্ব পালন করেন। তিনি ২০০৯ থেকে ২০১৩ সাল পর্যন্ত তিনি বাংলাদেশ মহিলা কল্যাণ পরিষদের সদস্য ছিলেন।
ইসমত আরা সাদেক দশম জাতীয় সংসদ নির্বাচনে যশোর-৬ আসন থেকে সংসদ সদস্য নির্বাচিত হন। ২০১৪ সালের ১২ জানুয়ারি তাকে প্রাথমিক ও গণশিক্ষা মন্ত্রণালয়ের প্রতিমন্ত্রী হিসেবে নিযুক্ত করা হয়। পরবর্তীতে, ২০১৪ সালের ১৫ জানুয়ারি তাকে জনপ্রশাসন মন্ত্রণালয়ের প্রতিমন্ত্রীর দায়িত্ব প্রদান করা হয়।
২০১৮ সালের ৩০ ডিসেম্বরের নির্বাচনে তিনি সংসদ সদস্য নির্বাচিত হলেও মন্ত্রিসভায় স্থান পাননি। ইসমত আরা সাদেকের স্বামী এএইচকে সাদেক সাবেক শিক্ষামন্ত্রী এবং আওয়ামী লীগের উপদেষ্টামণ্ডলীর সদস্য ছিলেন। সাবেক এই সচিব আওয়ামী লীগ থেকে দুবার সংসদ সদস্য নির্বাচিত হন।
তিনি আবু শারাফ হিজবুল কাদের সাদেক কে বিয়ে করেন, যিনি ছিলেন সাবেক সচিব, দুইবার নির্বাচিত সংসদ সদস্য, বাংলাদেশ আওয়ামীলীগের উপদেষ্টা মন্ডলীর সদস্য ও শিক্ষা মন্ত্রী। তাদের দুই সন্তান রয়েছে। তার ছোট ভাই মাহমুদুর রহমান চৌধুরী ছিলেন সাবেক জাতীয় পার্টির সাবেক মন্ত্রী।
ব্যক্তিগত জীবনে ইসমত আরা সাদেক এক ছেলে ও এক মেয়ের মা ছিলেন। তার ছেলে তানভীর সাদেক কম্পিউটার প্রকৌশলী ও মেয়ে নওরীন সাদেক একজন স্থপতি।
২১ জানুয়ারি ২০২০ সালে মঙ্গলবার বেলা সাড়ে ১১টার দিকে রাজধানীর একটি বেসরকারি হাসপাতালে চিকিৎসাধীন অবস্থায় মৃত্যুবরণ করেন।
রোশনারা মনি

রোশনারা মনি হলেন বাংলাদেশী বংশোদ্ভূত একজন ব্রিটিশ অভিনেত্রী এবং গায়িকা।
মনি বাংলাদেশের মৌলভীবাজার জেলায় জন্মগ্রহণ করেন। তিনি বাবা মায়ের ৬ষ্ট সন্তান। তিনি তার প্রাথমিক শিক্ষা বাংলাদেশে সমাপ্ত করেন এবং ১০বছর বয়সে যুক্তরাষ্ট্রে পাড়ি জমান।
২০০৪ সালে তার গানের অ্যালবাম "নিঝুম রাত" মুক্তি পায়। ২০১১ সালে বৈশাখী মেলায় এই অ্যালবামের মোড়ক উন্মোচন করেন।
১৮ বছর বয়সে তিনি মোহাম্মদ ইকবাল ফয়সালের সাথে বিবাহ বন্ধনে আবদ্ধ হন। মোহাম্মদ ইকবাল ছিলেন বাংলাদেশের পানি উন্নয়ন বোর্ডের একজন সিভিল ইঞ্জিনিয়ার। তাদের এক ছেলে; নাম আইমান ফয়সাল ইকবাল।
১৯৮৫ সালে তিনি লন্ডনের টাওয়ার হ্যামলেট আয়োজিত বাংলা সঙ্গীত প্রতিযোগিতায় অংশগ্রহণ করেন এবং লোকগানে প্রথম পুরস্কার অর্জন করেন। পরবর্তীতে ১৯৮৬, ১৯৮৭ ও ১৯৮৮ সালে তিনি লোকগান ও আধুনিক গানে দ্বিতীয় পুরস্কার লাভ করেন।
জেমস লোটন ফ্ল্যানাগান

জেমস লোটন ফ্ল্যানাগান একজন মার্কিন তড়িৎ প্রকৌশলী।
ফ্ল্যানাগান মিসিসিপির গ্রীনউডে ১৯২৫ সালের ২৬ অগাস্ট জন্মগ্রহণ করেন। তিনি মিসিসিপি স্টেট ইউনিভার্সিটি থেকে তড়িৎ প্রকৌশলে ১৯৪৮ সালে ব্যাচেলর্স ডিগ্রি অর্জন করেন। তিনি এমআইটি থেকে ১৯৫০ সালে মাস্টার্স ডিগ্রি অর্জন করেন। তিনি মিসিসিপি স্টেট ইউনিভার্সিটিতে দুই বছর শিক্ষকতা করেন। তিনি এমআইটি থেকে ১৯৫৫ সালে ডক্টরেট ডিগ্রি অর্জন করেন। তিনি ১৯৫৬ সালে বেল ল্যাবসে যোগদান করেন। তার প্রকাশনার মধ্যে রয়েছে ৯০টি গবেষণাপত্র এবং দুটি বই। তার ৩০টি প্যাটেন্ট রয়েছে।
বেথনাল গ্রিন ত্রয়ী

আমীরা অ্যাবেজ, শামীমা বেগম এবং খাদিজা সুলতানা, এই তিন ব্রিটিশ স্কুলছাত্রী ২০১৫ সালের ফেব্রুয়ারি মাসে লন্ডনের বেথনাল গ্রিন একাডেমি থেকে পালিয়েছিলো ইসলামিক স্টেট অব ইরাক এবং লেভান্ত (আইএসআইএল) (বর্তমানে আইএস বা ইসলামিক স্টেট) এ যোগদান করার জন্য। ইনস্টিটিউট ফর স্ট্রাটেজিক ডায়ালগ-এর তথ্য অনুসারে ২০১৫ সালে আনুমানিক ৫৫০ জন নারী ও মেয়ে পশ্চিমা দেশ থেকে আইএস বা ইসলামিক স্টেটে যোগদানের উদ্দেশ্যে বাড়ি ছেড়েছে। বলা হয় যে, "একজন জিহাদি, নারীর ক্ষমতার উপ-সংস্কৃতি।"
২০১৪ সালের ডিসেম্বরে অন্য এক মেয়ে একই স্কুল থেকে পালিয়ে সিরিয়া চলে গেলে এই তিন মেয়েকে পুলিশ বিভিন্ন প্রশ্ন করেছিলো ছিল। প্রশ্নোত্তরে তাদেরকে ঝুঁকিপূর্ণ মনে হয়নি। কিন্তু কিছুদিন পরে তারাই দেশ ছেড়ে পালিয়ে গেলো। তারা ১৭ ফেব্রুয়ারি গ্যাটউইক বিমানবন্দর থেকে ইস্তাম্বুল পৌঁছায় তুর্কি এয়ারলাইনস এর মাধ্যমে। তাদের পরিবার মার্চ মাসে তুরস্ক গিয়েছিলো তদন্ত করতে।কিন্তু তদন্ত ছিলো অপর্যাপ্ত.
তাদের অন্তর্ধানের জন্য দায়ী করা হয়েছে আকসা মাহমু নামের এক মহিলাকে। তিনি একজন গ্লাসগো নারী, যিনি ২০১৩ সালে IS এ যোগদান করেন। এই তিন মেয়ের সাথে তার ইলেকট্রনিক যোগাযোগের প্রমাণ মিলেছে। মাহমুদের বিরুদ্ধে অভিযোগ আনা হয়। মাহমুদ তা অস্বীকার করেন। 
এই তিন মেয়েরা বাড়ির গয়না চুরি করে। তারা তা বিক্রি করে বিমানের টিকিট কিনে। তারা যদি এখনো  যুক্তরাজ্যে ফিরে আসে তবে তাদের কোন শাস্তি দেওয়া হবে না বলে ঘোষোনা দেওয়া হয়।
অন্তর্ধানের ফলে ২০১৫ সালের মার্চ মাসে মেট্রোপলিটন পুলিশকে House of Commons এর Home Affairs Select Committee এর কাছে প্রমাণ পেশ করতে হয়েছে। মেয়েদের পরিবারের  কাছে একটি কৈফিয়তনামা পাঠায় স্কটল্যান্ড ইয়ার্ড।
ব্রিটিশ প্রধানমন্ত্রী ডেভিড ক্যামেরন বলেছেন যে, মানুষ IS এ যোগদান করবে এর জন্য পুলিশ বাহিনী গঠন করা হয় নি।
২০১৫ সালের মার্চ মাসে ভ্রমণ নিষেধাজ্ঞা জারি করা হয়। বিদেশ ভ্রমণের ওপর কড়া নজরদারি বাড়ানো হয়। অনেকে বলেছে স্কুলের মেয়েদের নাম প্রকাশ করা ঠিক হয়নি। কেউ বলেছে এটা জনস্বার্থ।
খাদিজার পরিবার ফোন সাক্ষাৎকারে ITV তে বলেন যে তারা বিশ্বাস করেন তার মেয়ে মারা গেছে যখন সে বিমানে পালাচ্ছিলো,সেই বিমান আকাশে ধ্বংস হয়ে যায়। পরিবারের আইনজীবী  ITV তে বলেন যে, খাদিজা অন্য একজন মেয়ের মাধ্যমে পালানোর চেষ্টা করেছিলো যার নাম সামারা কেসিনোভিক, যাকে পালানোর সময় পিটিয়ে হত্যা করা হয়।
আমেনা বেগম

আমেনা বেগম (১৯২৫ – ৭ই এপ্রিল ১৯৮৯), পূর্ব পাকিস্তানের একজন সাবেক সংসদ সদস্য, যিনি ছিলেন একজন বাংলাদেশী রাজনীতিবিদ। স্বায়াত্বশাসনের দাবিতে আওয়ামী লীগ কর্তৃক ছয় দফা দাবির খসড়া তৈরির সময় তিনি গুরুত্বপূর্ণ ভূমিকা পালন করেন। ১৯৬৬ সালের ৭ই জুন মিজানুর রহমান চৌধুরীর সাথে মিলে তিনি সাধারণ ধর্মঘট সংগঠিত করেন। এই ধর্মঘটটি তৎকালীন পূর্ব পাকিস্তান জুুড়ে ব্যাপক সাড়া ফেলে ও স্বাধীনতা যে ঘনিয়ে আসছে এমন একটি বার্তা দিয়েছিল। তিনি পরবর্তিতে জাতীয় লীগের সভাপতি পদ গ্রহণ করেন। ১৯৮৯ সালের ৭ই এপ্রিল ঢাকায় মৃত্যুবরণ করেন।
আমেনা বেগম ১৯৪০ সালে ফয়জুন্নেসা বালিকা বিদ্যালয় থেকে মেট্রিক পাশ করেন ও ১৯৪২ সালে ইডেন মহিলা কলেজ থেকে উচ্চ মাধ্যমিক সম্পন্ন করেন। ১৯৫০ সালে তিনি পূর্ব পাকিস্তান আওয়ামী মুসলিম লীগে যোগদান করেন। ১৯৫৪ সালে তিনি পূর্ববঙ্গ আইন পরিষদে ইউনাইটেড ফ্রন্টের তৎকালীন কুমিল্লা-সিলেট আসন থেকে নারীদের সংরক্ষিত আসনে নির্বাচিত হন। ১৯৬৬ সালে তিনি আওয়ামী লীগের কেন্দ্রীয় নির্বাহী পরিষদের নারী বিষয়ক কমিটির সাধারণ সম্পাদক নিযুক্ত হন ও একই পদে তিনি ১৯৭০ পর্যন্ত ছিলেন।
শেখ মুজিবুর রহমান ও সাধারণ সম্পাদক তাজউদ্দীন আহমদসহ শীর্ষ পর্যায়ের নেতাদের যখন গ্রেফতার করা হয় সেসময় ১৯৬৬ সালের ২৭শে জুলাই আমেনা বেগমকে দলের সাধারণ সম্পাদকের দায়িত্ব দেওয়া হয়। দলের এই গুরুত্বপূর্ণ মুহূর্তে আমেনা বেগম স্বৈরাচারী আইয়ুব সরকারের বিরুদ্ধে বিভিন্ন প্রকার চাপ সৃষ্টি করেন ও আন্দোলনকে আরও বেগবান করে তোলেন। তিনি ছয় দফা কর্মসূচির গুরুত্বপূর্ণ দায়িত্ব পালন করেন ও দলের তৃণমূল আন্দোলনকারীদের সাথেও যোগাযোগ রক্ষা করার দায়িত্ব পালন করেন। ১৯৬৮ সালের এগারো দফা আন্দোলন ও ১৯৬৯ সালের আইয়ুব বিরোধী সমাবেশেও তিনি গুরুত্বপূর্ণ দায়িত্ব পালন করেছিলেন।
তিনি তার দায়িত্ব পালনের মধ্য দিয়ে আওয়ামী লীগে তার গুরুত্বপূর্ণ অবস্থান তৈরি করেন ও ১৯৭০ এর সমাবেশে সাধারণ সম্পাদকের পদ দাবি করেছিলেন কিন্তু তাকে সাধারণ সম্পাদক নির্বাচিত করা হয়নি। পরবর্তিতে তিনি আওয়ামলীগ থেকে পদত্যাগ করেন ও আতাউর রহমান খান কর্তৃক নির্মিত নতুন দল জাতীয় লীগে যোগদান করেন। ১৯৭০ সালের ২০শে আগস্ট তাকে জাতীয় লীগের সিনিয়র সহ-সভাপতি পদে নির্বাচিত করা হয়। আমেনা বেগম ১৯৭০ সালের নির্বাাচনে ঢাকা নয় আসন থেকে জাতীয় লীগের হয়ে নির্বাচনে অংশ নেন।
১৯৭৬ সালে স্বাধীনতার পর আমেনা বেগম জাতীয় লীগকে পুনরুজ্জীবিত করেন ও রাজনীতিতে পুনরায় ফিরে আসনে জাতীয় লীগের সিনিয়র সহ-সভাপতি হিসেবে। সাত দলের সাথে ঐক্যবদ্ধ হয়ে তিনি এরশাদ বিরোধী আন্দোলনে অংশ নেন, কিন্তু ১৯৮৪ সালে তার দলের সভাপতি আতাউর রহমান খান এরশাদের মন্ত্রিসভার প্রধানমন্ত্রী হিসেবে দায়িত্ব নেন। পরবর্তিতে তিনি জাতীয় লীগের সভাপতির দায়িত্ব নেন ও দলকে পুনরায় ঐক্যবদ্ধ করার চেষ্টা করেন।
লতা বট

লতা বট (বৈজ্ঞানিক নাম:Ficus pumila) () হচ্ছে Moraceae পরিবারের একটি সপুষ্পক উদ্ভিদ। এটির আদি বাসস্থান হচ্ছে পূর্ব এশিয়া (চিন, জাপান, ভিয়েতনাম) এবং দক্ষিণ-পূর্ব ও দক্ষিণ কেন্দ্রীয় আমেরিকায় প্রাকৃতিকৃত। এটির নামের ল্যাটিন শব্দ "pumilus" উল্লেখ করে এটির অর্থ "বামন" এবং এটির খুব ছোট পাতা তা সূত্র হিসেবে বোঝায়।
বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-৪ অনুযায়ী এ প্রজাতিটি সংরক্ষিত।
শীতপ্রধান দেশে এটি চাষ করা হয়। এই লতা বট দ্রুত বর্ধনশীল ও সামান্য যত্ন করলেই এটি বিস্তার লাভ করে।এই লতা বট বাড়ির দেয়ালে সৌন্দর্য বাড়ানোর জন্য ও শীত থেকে রক্ষা পাবার জন্য লাগানো হয়।
মূলত এই গাছ পূর্ব এশিয়ার অধিবাসী। চীন, জাপান, ভিয়েতনাম এবং দক্ষিণ-পূর্ব ও দক্ষিণ-সেন্ট্রাল মার্কিন যুক্তরাষ্ট্র অংশ জুড়ে এই লতা বট বিস্তৃত।
রেশমিন চৌধুরী

রেশমিন চৌধুরী (জন্ম: ১৬ ডিসেম্বর ১৯৭৭) একজন বাংলাদেশী বংশোদ্ভূত ব্রিটিশ ক্রীড়া সাংবাদিক এবং সংবাদ উপস্থাপিকা যিনি বিবিসি এবং বিটির জন্য কাজ করে থাকেন।
চৌধুরী লন্ডনে জন্মগ্রহণ করেন এবং সেখানে বেড়ে উঠেন। তিনি বাংলাদেশী বংশোদ্ভূত তার বাবার বাড়ি ফরিদপুর জেলায়।
রেশমিন চৌধুরী ওডফোর্ড কাউন্টি উচ্চ বালিকা বিদ্যালয়ে ভর্তি হন। তিনি বাথ বিশ্ববিদ্যালয় থেকে রাষ্ট্রবিজ্ঞান (অর্থনীতিও অর্ন্তভুক্ত ছিল) এর উপর স্নাতক ডিগ্রী অর্জন করেন। পরবর্তীতে তিনি এনসিটিজে এ অধ্যয়ন করে সাংবাদিকতার উপর স্নাতোকত্তোর ডিপ্লোমা ডিগ্রী অর্জন করেন।
রেশমিন চৌধুরী একজন গায়িকাও বটে। তিনি সঙ্গীত শিল্পী নিতিন সাওহনের সাথে কাজ করেছেন। তিনি দি মহাভঅরতা প্রোডাকশের হয়ে যুক্তরাজ্যের বিভিন্ন সফরে গান পরিবেশন করেছেন এবং ২০০৬ মুক্তিপ্রাপ্ত নেমসেইক ছবিতে তার কন্ঠে একটি গান রেকর্ড করা হয়।
২০১৫ সালের সেপ্টম্বরে রেশমিন চৌধুরী ব্রিট্রিশ এশিয়ান ট্রাস্টের অ্যাম্বাসেডর হয়েছিলন। ২০১৫ সালের নভেম্বরে এশীয় ফুটবল অ্যাওয়ার্ডে মিডিয়া পুরস্কার জিতে নেন।
রেশমিন চৌধুরী লন্ডনে তার স্বামী এবং দুই সন্তানের সাথে বসবাস করেন। তিনি ইংরেজিতে অনর্গল কথা বলতে পারেন এবং বাংলা তার মাতৃভাষা। তিনি স্পেনিশ এবং ফ্রেঞ্চ ভাষায়ও কথা বলতে পারেন।
শাহীদা রহমান

শহীদুন নেসসা রহমান; (জন্ম: ১৪ ডিসেম্বর ১৯৭১, কেমব্রিজশায়ার, ইংল্যান্ড) শাহীদা রহমান ছদ্মনামে অধিক পরিচিত। তিনি একজন পুরস্কারজয়ী ব্রিটিশ লেখিকা এবং প্রকাশক। তার ইংরেজি ভাষায় লেখা বই "Lascar" (বাংলা: "লস্কর") -এর জন্য তিনি সমাধিক পরিচিত। তার সাহিত্যভাষা ইংরেজি।
শাহীদা রহমানের জন্ম এবং ইংল্যান্ডের কেমব্রিজশায়ারের কেমব্রিজ শহরে। তিনি বাংলাদেশী বংশোদ্ভুত। তার বাবা এবং মা উভয়ের আদিনিবাস সিলেট বিভাগের ফেঞ্চুগঞ্জ উপজেলায়। তার বাবা মরহুম আব্দুল করিম ১৯৫৭ সালে তৎকালীন পূর্ব পাকিস্তান (বর্তমান বাংলাদেশ) হতে ইংল্যান্ডের কেমব্রিজ শহরে গিয়ে বসবাস শুরু করেন এবং তার মা, ফুলতেরা বানু বেগম, ১৯৬৩ সালে ইংল্যান্ডে পৌঁছান। তিন ভাই এবং দুই বোনের মধ্যে তিনি চতুর্থ। তার যমজ বোন ১৯৯৭ সালে মারা যান।
নীলিমা খাতুন

নীলিমা খাতুন অসমের একজন কণ্ঠশিল্পী। তিনি অসমীয়া চলচ্চিত্র, বেতার কেন্দ্রের ও গ্রামোফোনে গান গাওয়ার সাথে মঞ্চে গানের অনুষ্ঠান পরিবেশন করেছেন। বিশ শতকের সত্তর, আশীর দশকে তার ছায়াছবি ও বেতারে গাওয়া বহু গান শ্রোতাদের মধ্যে প্রভূত জনপ্রিয়তা লাভ করেছিল। তিনি শিক্ষকতার বৃত্তি গ্রহণ করেন ও একজন কৃতি শিক্ষকরূপে 'রাজ্যিক শিক্ষক পুরস্কার' লাভ করেন।
নীলিমা খাতুনের জন্ম হয় অসমএর কামরূপ জেলার রঙিয়াতে। তার আত্মীয় ছিলেন ভারতীয় রেলএর একজন কর্মচারী। খাতুন হাইস্কুলের শিক্ষা রঙিয়া হাই মাদ্রাসায় (পরে রঙিয়া মাদ্রাসা উচ্চতর মাধ্যমিক বিদ্যালয়ে) ও কলেজের শিক্ষা রঙিয়া মহাবিদ্যালয়ে গ্রহণ করেন। তারপর তিনি গুয়াহাটি বিশ্ববিদ্যালয় থেকে রাজনৈতিক বি়জ্ঞানে স্নাতকোত্তর ডিগ্রী নেন। ১৯৭৭এ তিনি গুয়াহাটির লাখটকীয়ার বাসিন্দা, বৃত্তিতে প্রকৌশলী আফতাব হুসেইনের সাথে বিবাহ সূত্রে আবদ্ধ হন।
বিবাহের পর খাতুন শিক্ষকতার কাজ সামলান। তিনি গুয়াহাটির 'ভরলুমুখর কালিরাম মেধি ছোবালী হাইস্কুল' থেকে অধ্যক্ষা রূপে অবসর গ্রহণ করেন। অসম সরকারের ‘রাজ্যিক শিক্ষক পুরস্কার’ লাভ করা খাতুন একজন কৃতি শিক্ষক ছিলেন।
একটি সাক্ষাৎকারে কণ্ঠশিল্পী নীলিমা খাতুন ছোট থেকে একজন বেতার শিল্পী হওয়ার আশা পুষে রাখার কথা ব্যক্ত করেন। তার বাড়িতে একটি সঙ্গীতর পরিবেশে বিরাজ করছিল। তার সঙ্গীতের আদিগুরু তার মাতা, যিনি খাতুনকে দীপালী বরঠাকুরএর গানসমূহ শিখিয়েছিলেন । তার সঙ্গীতের গুরুদের অন্যতম ছিলেন সুবীর মুখার্জী, নিরোদ সরকার ও বীরেন ফুকন। ১৯৭০র থেকে তিনি আকাশবাণীর নিয়মিত কণ্ঠশিল্পী হয়ে পড়েন। তিনি ৫টি অসমীয়া ছায়াছবিতে কণ্ঠদান করেন। সেই চলচ্চিত্রসমূহ হ’ল- হৃদয়র প্রয়োজন, সোণতরা, পরিণাম, ওপজা সোণর মাটি ও তুমিয়ে মোর কল্পনার।
নীলিমা খাতুনের কয়েকটি জনপ্রিয় গানঃ
নিনা হোসেন

নিনা হোসেন (জন্ম ১৫ ডিসেম্বর ১৯৭৩) ব্রিটিশ সাংবাদিক এবং আইটিএন চ্যানেলের আইটিএন দুপুরের সংবাদের প্রধান সংবাদ উপস্থাপিকা। তিনি আইটিএন নিউজ লন্ডন এর অন্যতম গুরুত্বপূর্ণ সংবাদ উপস্থাপিকা।
নিনা হোসেন দক্ষিণ ইয়র্কশায়ারের হাডারসফিল্ডে জন্মগ্রহণ করেন, তার পিতা একজন বাংলাদেশী এবং মা একজন ব্রিটিশ নাগরিক। তার পিতা ডক্টর তবারেক হোসেন (১৯৩৫–২০০২), বাংলাদেশে জন্মগ্রহণ করেন (তখন ভারতের অংশ ছিলো) এবং ১৯৬০-এ একজন ব্রিটিশে রূপান্তর হন (তখনও বাংলাদেশ পূর্ব পাকিস্তান ছিলো)। অ্যালকোহলের উপর তিনি ছিলেন একজন মনোরোগ বিশেষজ্ঞ, যিনি ১৯৭৩-এ শহরের মাঝে কিরক্লিস অ্যালকোহল সর্তকীকরন সেবা চালু করেন,এবং দক্ষিণ ইর্য়কশায়ারের কর্নসান ফর মেন্টাল হেলথের প্রতিষ্ঠাতা এবং প্রেসিডেন্ট ছিলেন। তারঁ পিতা নটিংহামের পামেলা নামের একজন ইংরেজ নার্সকে বিয়ে করেছিলেন। নিনা হোসেন উল্লেখ করেছেন তিনি কখনো বাংলাদেশ ভ্রমণ করেননি এবং তিনি বাংলায় কথা বলতে পারেন না। তিনি আরো উল্লেখ করেছেন তিনি এবং তার ছোট বোন রেজিনা মুসলিম।
ছোটকাল থেকেই নিনার সাংবাদিক হওয়ার স্বপ্ন ছিলো। দুরহাম বিশ্ববিদ্যালয় থেকে তিনি ডিগ্রী অর্জন করেছিলেন। ল্যাংঙ্কাশায়ার বিশ্ববিদ্যায়লের সাংবাদিকতা, মিডিয়া ও যোগাযোগ বিভাগ হহতে স্নাতকোত্তর ডিগ্রী অর্জন করেন।
১৯৯৬-এ প্রশিক্ষণার্থী হিসেবে আইটিভির লুকএরাউন্ডে নির্বাচিত হন যেখানে তিনি একজন সংবাদ উপস্থাপিকা,প্রযোজক এবং রির্পোটার ছিলেন। ২০০০ সালে মেডিকেল চ্যানেলে একজন উপস্থাপিকা ছিলেন। ২০০১-এ বিবিসি লন্ডনের বিবিসি লন্ডন নিউজ এর সংবাদ উপস্থাপিকা ও রিপোর্টার ছিলেন। মার্চ ২০০৪-এ অনুষ্ঠানটির প্রধান সঞ্চালক মনোনিত হন।
শিশুদের জন্য প্রতিযোগিতা হার্ড স্পেল সিজন ১ এর তিনি শব্দ উচ্চারক ছিলেন,পরবর্তীততে তিনি স্টার স্পেল এর ও সঞ্চালক ছিলেন যেটি মূলত ছিলো বিখ্যাত ব্যক্তিদের নিয়ে করা অনুষ্ঠান। যখন স্টার স্পেল পূর্ন সিরিজে রূপান্তর হল, তখন তিনি আইটিভিতে যোগদান করলেন তখন অনুষ্ঠানটি মিশাল হোসেন পরিচালনা করতেন এবং হার্ড স্পেল সিজন ২ ও তিনি পরিচালনা শুরু করেছিল।
২০০৪ এর নভেম্বরে তিনি আইটিএন চ্যানেলে যোগ দিয়েছিলো আইটিভির আইটিভি ইভেনিং নিউজ এ সঞ্চালক হিসেবে যখন ম্যারি নাইটিঙ্গেল মাতৃত্বের ছুটি নিয়েছিলো। নাইটিঙ্গেলের পুনরায় যোগদানের ফলে নিনা আইটিভি দুপুরের খবর,আইটিভি বিকেলের খবর,আইটিভি দশটার খবর,আইটিভি সাপ্তাহিক বুলেটিন পরিচালনা করতেন।
২০১০-এ তিনি জিএমটিভির অতিথি উপস্থাপিকা ছিলেন।
জুন ২০১০-এ কেটি দেরহেম এর স্থলে লন্ডন টুনাইট এর সঞ্চালক ছিলেন ডোনাল ম্যাইনটাইরির পাশাপাশি। ২০১৬-এ বর্তমানে তিনি আইটিভি দুপুরের খবর ও লন্ডন টুনাইটের সঞ্চালক এবং আইটিভি বিকালের খবর,রাতের খবর,সাপ্তাহিক খবরের অনিয়মিত সঞ্চালিকা।
জানুয়ারি ২০১৫-এ, মিডিয়ায় সেবার জন্য তিনি ব্রিটিশ মুসলিম এ্যাওয়ার্ড এ মনোনিত হন।
সারাহ বেগম

সারাহ বেগম (জন্ম ৫ জুলাই ১৯৯৮) একজন ব্রিটিশ নৃবিজ্ঞানী, সাংবাদিক, পর্যটক,তথ্যচিত্র নির্মাতা, চলচ্চিত্র নির্মাতা।
সারাহ বেগম লন্ডনে জন্মগ্রহণ করেন এবং সেখানেই বেড়ে ওঠেন, তিনি একজন বাংলাদেশি বংশোদ্ভূত ব্রিটিশ নাগরিক। তিনি কিংস্টন বিশ্ববিদ্যালয়ে অধ্যয়ন করেন।
সারাহ বেগম একজন অনুসন্ধানী সাংবাদিক এবং একজন এমন অনুসন্ধিৎসু নৃবিজ্ঞানী যে পৃথিবীর বিভিন্ন প্রান্তে তার রোমাঞ্চকর অভিযানের জন্য প্রসিদ্ধ। তার অনুসন্ধানের ব্যপ্তি সমগ্র বিশ্ব। তিনি অনুসন্ধান করেছেন বিভিন্ন স্থানের অাদিবাসীর জীবিকা, সংগ্রাম ও তাদের জীবনের বিভিন্ন উল্লেখযোগ্য অভিজ্ঞতা এর উপর এবং মানবিক প্রচেষ্টা হিসাবে সমাজের সমসাময়িক ঘটনাপ্রবাহের উপর অনুসন্ধান করে চলেছেন।
ত্রিকোণী বট

ত্রিকোণী বট (বৈজ্ঞানিক নাম:Ficus natalensis) () হচ্ছে Moraceae পরিবারের একটি সপুষ্পক উদ্ভিদ। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-৪ অনুযায়ী এ প্রজাতিটি সংরক্ষিত।
এই গাছ উত্তর-পূর্ব-দক্ষিণ আফ্রিকা থেকে উগান্ডা এবং কেনিয়া অঞ্চল পর্যন্ত বিস্তৃত।
গৌরী চৌধুরী

গৌরি সিলেট জেলা, সিলেট বিভাগ, পূর্ব পাকিস্তান(বর্তমানে বাংলাদেশ) এ জন্মগ্রহণ করেন। তিনি মাত্র ছয় বছর বয়সে গান গাওয়া শুরু করেন।
১৯৮৪ সালে তিনি উচ্চ মাধ্যমিক বিদ্যালয় পাশ করেন। পরবর্তী বছর ১৯৮৫ সালে তিনি সিলেট একাডেমী অব ফাইন আর্টসে ভর্তি হন এবংয় লোক সঙ্গীতের উপর পান্ডিত্য অর্জন করেন। এরপর তিনি সিলেট শিল্পকলায় পড়ালেখা শুরু করেন এবং সঙ্গীতে তিনি খ্যাতি অর্জন করেন। তার শিক্ষাবর্ষ ১৯৮৮ সালে তিনি তার ক্যারিয়ারকে আরা উন্নত করতে চেয়েছিলেন এবং বাংলাদেশের দক্ষিণাঞ্চলে অবস্থিত চট্টগ্রাম বিশ্ববিদ্যালয় এ স্নাতক ডিগ্রী অর্জন করার সিদ্ধান্ত গ্রহণ করেন এবং সেখানে তিনি কলা বিভাগ থেকে স্নাতক ডিগ্রী অর্জন করেন।
শিক্ষাজীবন শেষ করে ১৯৮৯ সালে তিনি যুক্তরাজ্যে পাড়ি জমান যেখানে তিনি অনেক চাকরি করেন। তিনি প্রাথমিকভাবে লন্ডনের অনেকগুলো স্কুরে বাংলা গানের শিক্ষক হিসেবে কাজ শুরু করেন। এছাড়া "বাংলাদেশ ওয়েলফেয়ার এসোসিয়েশনের" একজন নারী উন্নয়ন কর্মকর্তা হিসেবে প্রচুর স্বেচ্ছাসেবামূলক কাজ করেন যা থাকে জাতিগত সংখ্যালঘু মহিলাদের অধিকার, দক্ষতা এবং মেধা উন্নয়নে ব্যাপকভাবে সাহায্য করে। সময়ের পরিক্রমায় তিনি জনপ্রিয় হয়ে উঠেন এবং তার চারটি ক্যাসেট এবং দুইটি সিডি প্রকাশিত হয়। ২০১১ সালের সেপ্টম্বরে জি টিভির সা রে গা মা পা, একটি জনপ্রিয় সঙ্গীত অনুষ্ঠান, এ অংশগ্রহণ করেন।
গৌরি সঙ্গীতে প্রচুর পুরস্কার লাভ করেন। তিনি ২০০৪ সালে বাংলা টিভির, ২০০৪ সালে বিমা, ২০০৫ সালে এটিএন বাংলা এবং ২০০৬ সালে চ্যানেল আইয়ের কমিউনিটি অ্যাওয়ার্ডের "সেরা সঙ্গীত শিল্পী"র পুরস্কার অর্জন কেরেন।
২০০২ সালে জি টিভির আনতাকসারি অনুষ্ঠানের বেস্ট পারফরম্যান্স অ্যাওয়ার্ড অর্জন করেন।